open-index/open-wikipedia-markdown huggingface dataset:
নিৰ্ভয়া নিধি

**নিৰ্ভয়া নিধি** () ২০১৩ চনৰ কেন্দ্ৰীয় বাজেটত ভাৰত চৰকাৰে ঘোষণা কৰা ১০০০ কোটি ভাৰতীয় টকাৰ পুঁজি। কেন্দ্ৰীয় বিত্ত মন্ত্ৰী পি চিদাম্বৰমে আশা কৰিছিল যে এই পুঁজিয়ে ভাৰতত মহিলাসকলৰ সন্মান আৰু সুৰক্ষা নিশ্চিত কৰা কাৰ্যসূচীক সমৰ্থন কৰিব। নিৰ্ভয়া ২০১২ চনৰ দিল্লীৰ দলবদ্ধ ধৰ্ষণৰ ভুক্তভোগীক দিয়া ছদ্মনাম আছিল। মহিলা আৰু শিশু বিকাশ মন্ত্ৰণালয় আৰু আন কেইবাটাও মন্ত্ৰালয়ে পুঁজিৰ বাবে আবেদনৰ সিদ্ধান্ত লৈছিল। এই পুঁজিৰ অন্যতম ব্যৱহাৰ হৈছে হিংসাৰ বলি হোৱা মহিলাসকলক সমৰ্থন কৰিবলৈ 'ওৱান ষ্টপ চেণ্টাৰ' স্থাপন কৰা।

## ইতিহাস
মহিলা আৰু কন্যা সন্তানৰ সশক্তিকৰণ, সন্মান আৰু সুৰক্ষাৰ বাবে ১০০০ কোটি টকাৰ চৰকাৰী অৱদানৰ সৈতে কেন্দ্ৰীয় বিত্ত মন্ত্ৰীয়ে তেওঁৰ ২০১৩ চনৰ বাজেট ভাষণত নিৰ্ভয়া নিধি গঠনৰ ঘোষণা কৰিছিল। এই পুঁজি বিত্ত মন্ত্ৰালয়ৰ অৰ্থনৈতিক পৰিক্ৰমা বিভাগৰ দ্বাৰা পৰিচালনা কৰা হয়।

## পুঁজিৰ ব্যৱহাৰ
বিভিন্ন মন্ত্ৰালয়ে মহিলাৰ সন্মান আৰু সুৰক্ষা বৃদ্ধি কৰিবলৈ এই পুঁজি ব্যৱহাৰ কৰিবলৈ প্ৰকল্পৰ প্ৰস্তাৱ দিছিল। প্ৰস্তাৱ দাখিল কৰা মন্ত্ৰালয়সমূহ আছিল তথ্য প্ৰযুক্তি মন্ত্ৰালয়, পথ পৰিবহণ আৰু ৰাষ্ট্ৰীয় ঘাইপথ মন্ত্ৰালয়, ৰেল মন্ত্ৰালয় আৰু গৃহ মন্ত্ৰালয়। গৃহ মন্ত্ৰালয়ে নিৰ্ভয়া নিধি আঁচনিৰ অধীনত মুঠ ১৯৪.৪৪ কোটি টকা ব্যয়ত লক্ষ্ণৌৰ বাবে এক সুৰক্ষিত চহৰ প্ৰকল্প অনুমোদন কৰে।

২০১৩ চনৰ নৱেম্বৰ মাহত নগৰ উন্নয়ন মন্ত্ৰালয়ে ৰাজ্যসমূহক নিৰ্ভয়া নিধিৰ জৰিয়তে কৰিব পৰা নতুন পৰিকল্পনাৰ প্ৰস্তাৱ আৰু ৰূপায়ণ কৰিবলৈ কৈছিল। এই মন্ত্ৰালয়ে লগতে ৰাজ্য আৰু কেন্দ্ৰীয় শাসিত অঞ্চলসমূহকো অৱগত কৰিছিল যে জৱাহৰলাল নেহৰু ৰাষ্ট্ৰীয় নগৰ নৱীকৰণযোগ্য মিছনৰ অধীনত নতুন বাছৰ কোটা নাপাব যদিহে তেওঁলোকে মহিলাসকলৰ বাবে ৰাজহুৱা পৰিবহণ ব্যৱস্থা সুৰক্ষিত কৰাৰ বাবে পদক্ষেপ গ্ৰহণ কৰাত ব্যৰ্থ হয়।

এই পুঁজি সমগ্ৰ দেশত 'ওৱান ষ্টপ চেণ্টাৰ' বা 'সখী' সৃষ্টি কৰিবলৈ ব্যৱহাৰ কৰা হৈছিল। ইয়াত হিংসাৰ বলি হোৱা মহিলাসকলে আৰ্থিক, সামাজিক, আৰু ন্যায়িক দিশত সকাহ দিবলৈ যত্ন কৰা হয়।
২০১৩ চনৰ এক পৰামৰ্শ অনুসৰি প্ৰথমতে প্ৰতিটো ভাৰতীয় ৰাজ্যৰ বাবে প্ৰস্তাৱিত একোখনকৈ ওৱান ষ্টপ চেণ্টাৰ স্থাপন কৰা হৈছিল। নিৰ্ভয়া নিধিৰ পৰা বিত্তীয় সাহায্য প্ৰাপ্ত ৰায়পুৰ আৰু লক্ষ্ণৌ ওৱান ষ্টপ চেণ্টাৰে মহিলা সশক্তিকৰণৰ বাবে আগবঢ়োৱা অৱদানৰ স্বীকৃতি স্বৰূপে ক্ৰমে ২০১৮ আৰু ২০১৯ বৰ্ষৰ আন্তৰ্জাতিক নাৰী দিৱস উপলক্ষে নাৰী শক্তি পুৰস্কাৰ লাভ কৰিছে।

## তথ্য উৎস

শ্ৰেণী:ভাৰতৰ চৰকাৰী যোজনা আৰু নীতি
সৰস্বতী দেৱী (সঙ্গীত পৰিচালক)

**সৰস্বতী দেৱী**, (, জন্ম : খুৰচিদ মানেকশ্ব মিনোচেৰ হোমজী, ১৯১২ – ৯ আগষ্ট ১৯৮০) ১৯৩০ আৰু ১৯৪০ৰ দশকৰ হিন্দী চলচ্চিত্ৰৰ এগৰাকী সঙ্গীত পৰিচালক আৰু সুৰকাৰ আছিল। তেওঁৰ বোম্বে টকীজে নিৰ্মাণ কৰা, অশোক কুমাৰ আৰু দেৱিকা ৰাণী অভিনীত ব্লক-বাষ্টাৰ ছবি অছুৎ কন্যাত (১৯৩৬) ‘মেঁই বন কী চিড়িয়া বনকে বুন বুন বলুঁ ৰে’ শীৰ্ষক গীতটোৰ বাবে বিশেষ খ্যাতি আছে। তেওঁক নাৰ্গিচৰ মাতৃ জদ্দনবাঈৰ সৈতে একেলগে ভাৰতীয় চলচ্চিত্ৰৰ প্ৰথম মহিলা সঙ্গীত পৰিচালক বুলি গণ্য কৰা হয়।

## প্ৰাৰম্ভিক জীৱন
এটা ফাৰ্চী পৰিয়ালত সৰস্বতী দেৱীৰ জন্ম হৈছিল। তেওঁৰ সঙ্গীতৰ প্ৰতি আছিল গভীৰ অনুৰাগ। সেই কথাৰ উমান পাই দেউতাকে তেওঁক ধ্ৰুপদী আৰু ধামাৰ শৈলীৰ গায়কীত বিশেষজ্ঞ, বিষ্ণু নাৰায়ণ ভাটখাণ্ডেৰ অধীনত হিন্দুস্তানী শাস্ত্ৰীয় সঙ্গীত শিকাৰ ব্যৱস্থা কৰি দিয়ে। পৰৱৰ্তী সময়ত তেওঁ মেৰিচ স্কুলত নাম লগায়, যিখন পিছলৈ ভাটখাণ্ডে সঙ্গীত প্ৰতিষ্ঠান (লক্ষ্ণৌ) বুলি জনাজাত হৈছিল।

## কৰ্মজীৱন
১৯২০ দশকৰ শেহৰ পিনে স্থাপিত হোৱা অল ইণ্ডিয়া ৰেডিঅ’ৰ মুম্বাই কেন্দ্ৰত সৰস্বতী দেৱী আৰু তেওঁৰ ভনীয়েক মানেক-এ নিয়মীয়াকৈ সঙ্গীত পৰিবেশন কৰিছিল। ‘হোমী চিষ্টাৰ্চ’ নামেৰ জনাজাত এই কাৰ্যসূচী শ্ৰোতাসকলৰ মাজত অতি জনপ্ৰিয় হৈছিল। চলচ্চিত্ৰ নিৰ্মাণ কৰা কোম্পানী বোম্বে টকীজৰ প্ৰতিষ্ঠাতা হিমাংশু ৰয় তেওঁৰ ছবিৰ বাবে এগৰাকী দক্ষ শাস্ত্ৰীয় সঙ্গীতৰ পাৰঙ্গম ব্যক্তি এগৰাকীৰ সন্ধানত আছিল। সৰস্বতী দেৱীৰ গীত ৰেডিঅ’ত শুনি তেওঁক হিমাংশু ৰয়ে মাতি পঠিয়ালে। ৰয়ে তেওঁক বোম্বে টকীজৰ সঙ্গীত বিভাগৰ দায়িত্ব লোৱাটো আৰু ছবিৰ সঙ্গীত নিৰ্মাণ কৰাটো বিচাৰিলে। সেই অনুসৰি তেওঁ বোম্বে টকীজৰ সৈতে প্ৰথম ছবি ‘জৱানী কী হাৱা’ৰ (১৯৩৫) বাবে চুক্তিবদ্ধ হ’ল, য’ত হিমাংশু ৰয়ৰ পত্নী দেৱিকা ৰাণীয়ে অভিনয় কৰিছিল। সেই সময়ত প্লেবেকৰ কোনো ব্যৱস্থা নাছিল। যথেষ্ট কঠিন পৰিস্থিতিৰ মাজেৰে সঙ্গীতৰ কাম কৰিবলগীয়া হৈছিল।

‘জৱানী কী হাৱা’ৰ পিছত তেওঁৰ প্ৰথম হিট ছবি অছুৎ কন্যা (১৯৩৬)। অশোক কুমাৰ আৰু দেৱিকা ৰাণী অভিনীত এই ছবিখনত গীতৰ চিত্ৰায়ণ কৰাৰ আগতে বহু ঘণ্টা আখৰাত ব্যয় হৈছিল। একে বছৰতে তেওঁ ‘জন্মভূমি’ৰ (১৯৩৬) বাবেও সঙ্গীত ৰচনা কৰে। এই ছবিখন প্ৰথমবাৰৰ বাবে জে.এচ. কাশ্যপে লিখা ‘জয় জয় জৱানী জন্মভূমি’ শীৰ্ষক এটা জাতীয়তাবাদী গীতৰ অন্তৰ্ভুক্ত কৰা হয়।

এজনী ফাৰ্চী ছোৱালীয়ে চলচ্চিত্ৰত গীত গোৱাত সেই সম্প্ৰদায়ে বিৰোধ কৰিছিল। হিমাংশু ৰায়ে ইয়াৰ বিৰোধ কৰি হোমজীৰ সমলি সৰস্বতী দেৱী আৰু বোম্বে টকীজতে অভিনয় কৰি থকা তেওঁৰ ভনীয়েকক চন্দ্ৰপ্ৰভা নাম দিয়ে।

তেওঁ ১৯৬১লৈকে সঙ্গীত পৰিচালনাৰ কাম কৰি গৈছিল। তেওঁ তৈয়াৰ কৰা ‘কোই হুমদুম না ৰহা’ গীতটো মূলত 'জীৱন নৈয়া'ত (১৯৩৬) অশোক কুমাৰে গাইছিল। পিছত 'জুমৰু'ৰ (১৯৬১) বাবে পুনৰ কিশোৰ কুমাৰৰ কণ্ঠত বাণীবদ্ধ কৰা হয়। সৰস্বতী দেৱীৰ সুৰাৰোপ কৰা আন এটা বিখ্যাত গীত ‘এক চতুৰ নৰ, বড়ী হোচিয়াৰ’টো প্ৰথমে 'ঝুলা'ত (১৯৪১) অশোক কুমাৰে গাইছিল আৰু পিছত সেইটো 'পড়োচন' ছবিৰ বাবে মান্না দে আৰু কিশোৰ কুমাৰে গাইছিল।

## তথ্যসূত্ৰ

## গ্ৰন্থপঞ্জী
* 
* 
* 
*

## বাহ্যিক সংযোগ
* 
* 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় চলচ্চিত্ৰ সংগীতকাৰ
স্বাহা

হিন্দু ধৰ্ম আৰু বৌদ্ধ ধৰ্মত **স্বাহা** () হৈছে মন্ত্ৰোচ্চাৰণৰ শেষত মোখনি মৰা এক শব্দ। স্বাহাৰ অৰ্থ হৈছে "সুকথন"। যজ্ঞ আদিত প্ৰতিটো মন্ত্ৰ স্বাহাৰে সামৰণি মৰা হয়। তিব্বতীয় ভাষাত *স্বাহা*ৰ আক্ষৰিক অৰ্থ "সেয়ে হওক" আৰু ইয়াক প্ৰায়ে *স্বহা* হিচাপে উচ্চাৰণ কৰাৰ লগতে লিখিত ৰূপত প্ৰকাশ কৰা হয়। স্বাহা শব্দৰ উৎপত্তি "চু" অৰ্থাৎ "ভাল" আৰু "আহ" অৰ্থাৎ "আহ্বান কৰা"ৰ পৰা হৈছে বুলি অনুমান কৰা হয়।

ঋগ্‌বেদৰ *স্বাহা* শব্দৰ অৰ্থ অগ্নি বা ইন্দ্ৰ দেৱতাৰ প্ৰতি উছৰ্গা কৰা আহুতি। এই আহুতিকেই ব্যক্তিসত্তা প্ৰদান কৰি এক দেৱীৰ ৰূপত কল্পনা কৰা হয়। দেৱীৰূপত স্বাহা অগ্নিৰ সহধৰ্মিণী। কোনো কোনো সূত্ৰৰ মতে শিৱপুত্ৰ কাৰ্তিকৰ বহুকেইগৰাকী দৈৱিক মাতৃৰ তেওঁ অন্যতম। তেওঁ প্ৰজাপতি দক্ষ আৰু তেওঁৰ পত্নী প্ৰসূতিৰ জীয়ৰী। প্ৰথমে স্বাহা এগৰাকী বনদেৱী আছিল যদিও অগ্নিৰ সৈতে বিবাহৰ পিছত তেওঁ অমৰত্ব লাভ কৰে। আগ্নেয় বা আগ্নেয়া হৈছে স্বাহা আৰু অগ্নিৰ জীয়ৰী। স্বাহাৰ শৰীৰ চাৰিবেদেৰে গঠিত বুলি কোৱা হয়। তেওঁ অগ্নিৰ যোগেদি অৰ্পণ কৰা আহুতিৰ অধিকাৰী। যজ্ঞত আহুতিৰ সময়ত স্বাহা শব্দ উচ্চাৰণ নকৰিলে দেৱতাসকলে কোনো দ্ৰব্যকে গ্ৰহণ নকৰে বুলি বিশ্বাস কৰা হয়।

## আখ্যান
ব্যাসদেৱৰ মহাভাৰতৰ বান পৰ্বত মাৰ্কণ্ডেয় মুনিয়ে পাণ্ডৱসকলক স্বাহাৰ কাহিনী বৰ্ণনা কৰিছে। এই কাহিনী অনুসৰি, দক্ষৰ জীয়ৰী স্বাহা অগ্নিদেৱতাৰ প্ৰতি অনুৰক্ত আছিল। সেইমতে তেওঁ অগ্নিৰ কাষ চাপিলেও অগ্নিৰ চকুত এই অনুৰাগ ধৰা পৰা নাছিল। আনহাতে অগ্নি সপ্তৰ্ষিৰ আহুতিসমূহৰ অধিকাৰী আছিল। যজ্ঞৰ সময়ত সপ্তৰ্ষিৰ সহধৰ্মিণীসকলৰ ৰূপত অগ্নি মোহিত হয় আৰু তেওঁলোকৰ ফালে ৰ লাগি চাই ৰয়।

কিন্তু অৱশেষত পৰস্ত্ৰীৰ প্ৰতি আকৰ্ষণ জন্মাৰ বাবে অগ্নি অনুতপ্ত হয় আৰু এই দোষৰ প্ৰায়শ্চিত্ত কৰিবলৈ বুলি বনলৈ যাত্ৰা কৰে। স্বাহাই তেওঁক অনুসৰণ কৰি গৈ অগ্নিৰ বাসনাৰ উমান পায়। তেতিয়া স্বাহাই সপ্তৰ্ষিৰ পত্নীসকলৰ ৰূপ লৈ অগ্নিৰ কাষ চাপে। অৱশ্যে বশিষ্ঠৰ পত্নী অৰুন্ধতীৰ ৰূপ লোৱাত তেওঁ অপাৰগ হয়। ইয়াৰ পৰৱৰ্ত্তী কালত অৰণ্যৰ মাজত দুয়ো মধুৰ মুহূৰ্ত পাৰ কৰাৰ পিছত বিবাহপাশত আৱদ্ধ হয়।

হিন্দু ধৰ্মপুথি দেৱী মাহাত্ম্যৰ মতে অগ্নিয়ে কামনা কৰা গুৰুকুলৰ ছয়গৰাকী নাৰীৰ ৰূপ লৈ স্বাহাই অগ্নিক প্ৰলোভিত কৰে। ইয়াৰ ফলত স্কন্দ বা কাৰ্ত্তিকৰ জন্ম হয়। এগৰাকী দেৱী আৰু অগ্নিৰ পত্নী হিচাপে স্বাহাই দেৱী শক্তিক প্ৰতিনিধিত্ব কৰে।

## তথ্য সংগ্ৰহ

শ্ৰেণী:হিন্দুধৰ্মৰ দেৱ দেৱী
শ্ৰেণী:হিন্দু কিংবদন্তি
চেহনাজ হুছেইন

**চেহনাজ হুছেইন** () হ'ল ভাৰতৰ 'চেহনাজ হুছেইন গোট'ৰ প্ৰতিষ্ঠাপক, অধ্যক্ষ আৰু পাৰিচালন সঞ্চালক। ভেষজ পদ্ধতিৰে সৌন্দৰ্য চৰ্চ্চাক আগুৱাই নিয়া আৰু ভাৰতীয় আয়ুৰ্বেদক পৃথিৱীৰ সৈতে পৰিচয় কৰাই দিয়াৰ বাবে তেওঁ আন্তঃৰাষ্ট্ৰীয় স্বীকৃতি লাভ কৰিছে। বাণিজ্য আৰু উদ্যোগ ক্ষেত্ৰত আগবঢ়োৱা অৱদানৰ বাবে ২০০৬ চনত তেওঁ ভাৰত চৰকাৰে আগবঢ়োৱা চতুৰ্থ সৰ্বোচ্চ অসামৰিক সম্মান পদ্মশ্ৰী বঁটা লাভ কৰে।

ব্যৱসায়িক বিজ্ঞাপন নিদিয়াকৈও এটা আন্তঃৰাষ্ট্ৰীয় ব্ৰেণ্ড প্ৰতিষ্ঠা কৰাৰ তেওঁৰ যি সফলতাৰ কাহিনী, তাৰ পৰিপ্ৰেক্ষিতত বক্তৃতা আগবঢ়াবলৈ তেওঁক 'হাভাৰ্দ বিজনেচ স্কুলে' আমন্ত্ৰণ কৰিছিল আৰু হাৰ্ভাদ ক্ষেত্ৰ অধ্যয়ন ৰূপে ইয়াক পাঠ্যক্ৰমৰ অন্তৰ্ভুক্ত কৰা হৈছে। তেওঁ 'মানচেষ্টাৰ ইনষ্টিউট অৱ টেকন'ল'জি', 'অক্সফৰ্ড বিশ্ববিদ্যালয়' আৰু 'লণ্ডন স্কুল অৱ ইকনমিকচ্‌'তো বক্তৃতা দিবৰ বাবে আমন্ত্ৰিত হৈছিল। উদ্যোগীসকলৰ ববে আয়োজিত ৰাষ্ট্ৰপতি বাৰাক ওবামাৰ বিশ্ব শিখৰ সন্মিলনত হুছেইনে ভাৰতক প্ৰতিনিধিত্ব কৰিছিল। ১৯৯৬চনত তেওঁ 'চাকচেচ্‌ আলোচনী'ৰপৰা *বিশ্বৰ সৰ্ববৃহৎ মহিলা উদ্যোগী* বঁটা লাভ কৰে। তেওঁ কাঁন চলচ্চিত্ৰ মহোৎসৱৰ ৰঙা দলিচাত খোজ পেলাইছে আৰু ব্ৰিটিছ সংসদৰ 'হাউচ অৱ লৰ্ড' আৰু 'হাউচ অৱ কমনচ্‌'টো নিজৰ বক্তব্য ৰাখিছে।

## প্ৰাৰম্ভিক জীৱন
জন্মসূত্ৰে চেহনাজ হুছেইনৰ নাম আছিল চেহনাজ বেগ। তেওঁৰ দেউতাক ন্যায়াধীশ নাছিৰ উল্লাহ বেগ এলাহাবাদ উচ্চ ন্যায়ালয়ৰ মুখ্য ন্যায়াধীশ আছিল আৰু মাক চৈয়দা বেগম হায়দৰাবাদ সৈন্য বাহিনীৰ সেনাধ্যক্ষৰ জীয়ৰী আছিল। তেওঁৰ নাতিনীয়েক চামিউল্লাহ বেগ আৰু খুড়াক মিৰ্জা হামীদুল্লাহ বেগো মুখ্য ন্যায়াধীশ আছিল।

চেহনাজে এলাহাবাদৰ চেইণ্ট মেৰিজ কনভেণ্ট ইণ্টাৰ কলেজত পঢ়িছিল। কম বয়সতে তেওঁৰ নাছিৰ হুছেইনৰ সৈতে বিবাহ হৈছিল। তেওঁলোকৰ দুটি সন্তান আছে। নাছিৰ হুছেইন চাকৰিসূত্ৰে তেহৰাণত থাকোঁতে ইৰানত তেওঁ আয়ুৰ্বেদ পঢ়িছিল। 'হেলেনা ৰুবিনষ্টেইন', 'খ্ৰিষ্টিন ৱাল্মি', 'লেনকম' আৰু 'লিন অৱ কোপেনহেগেন' আদি পশ্চিমৰ আগশাৰীৰ প্ৰতিষ্ঠানৰ পৰা তেওঁ 'কচমেটিক থেৰাপি' আৰু 'কচমেট'ল'জি' বিভাগত প্ৰশিক্ষণ লৈ ভাৰতলৈ ঘূৰি অহাৰ পিছত তেওঁ দিল্লীৰ নিজৰ ঘৰত 'ৱিইমেনচ্‌ ৱৰ্ল্ড' আৰম্ভ কৰে। প্ৰধান মন্ত্ৰী ইন্দিৰা গান্ধীয়ে সঘনে তেওঁক দেখা কৰিছিল।

১৯৯০ চনত হৃদযন্ত্ৰৰ ক্ৰিয়া বন্ধ হৈ নাছিৰৰ মৃত্যু হয় আৰু তেওঁলোকৰ ল'ৰা সমীৰে ২০০৮ চনত পাটনাত আত্মহনন কৰে। সমীৰ এজন ৰেপাৰ আৰু হুছেইনৰ জীয়ৰী নিলোফাৰ এগৰাকী লেখক। নিলোফাৰে চেহনাজ হুছেইনৰ জীৱনী 'ফ্লেম' লিখি উলিয়াইছে।

## চেহনাজ হুছেইন গোটৰ বিষয়ে
ভেষজ যত্ন আৰু নিৰাময় ধাৰণাৰ ওপৰত ভিত্তি কৰি ১৯৭১ চনত চেহনাজ হুছেইনে প্ৰথমখন ক্লিনিক খোলে আৰু তাৰ কেইবছৰ মানৰ ভিতৰতে চেহনাজ হুছেইন গোটটো গঠন হয়। হুছেইনে ছাল আৰু চুলিৰ সমস্যাসমূহ নিৰাময়ৰ বাবে বিভিন্ন ঔষধি ক্ৰীম আৰু পণ্য উৎপাদন কৰিছে। কোম্পানীয়ে ইয়াৰ উৎপাদিত সামগ্ৰীসমূহ তেওঁলোকৰ ৱেৱচাইটৰ জৰিড়তে অনলাইনত বিক্ৰী কৰে। সমগ্ৰ বিশ্বত চেহনাজ হুছেইন গোটৰ চাৰিশতকৈও অধিক ফ্ৰেন্সাইজি আছে। ১৯৭৯ চনত কলিকতাত প্ৰথমখন ফ্ৰেন্সাইজি আৰম্ভ কৰাৰ এবছৰৰ ভিতৰতে সমগ্ৰ ভাৰতত আশীখন চেহনাজ হুছেইন ভেষজ ফ্ৰেন্সাইজি হয়। বিদেশত তেওঁলোকৰ ক্লিনিকৰ প্ৰথমখন ১৯৮২ চনত লণ্ডনত স্থাপন হয়।

## বঁটা আৰু সম্মান

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ব্যৱসায়ী
শ্ৰেণী:পদ্মশ্ৰী বঁটা বিজয়ী
সীমা ৰাও

**সীমা ৰাও** () এগৰাকী ভাৰতীয় কমাণ্ড প্ৰশিক্ষক। তেওঁ ভাৰতৰ প্ৰথম মহিলা কমাণ্ড প্ৰশিক্ষক। তেওঁক ভাৰতৰ বিস্ময় মহিলা বুলি অভিহিত কৰা হয়। প্ৰায় দুই দশকতকৈও অধিক সময় ধৰি তেওঁ ভাৰতৰ বিশেষ বাহিনীক কোনো আৰ্থিক অনুদান অবিহনে প্ৰশিক্ষণ দি আহিছে। তেওঁ মুখামুখি হতাহতি যুদ্ধত বিশেষজ্ঞ আৰু বিভিন্ন ভাৰতীয় বাহিনীক প্ৰশিক্ষণ দিয়াৰ লগত জড়িত। তেওঁ তেওঁৰ স্বামী মেজৰ দীপক ৰাওৰ সৈতে অংশীদাৰিত্বত কাম কৰে। তেওঁৰ স্বামীয়ে ইয়াৰ বাবে ৰাষ্ট্ৰপতি পদকো লাভ কৰিছিল।

## জীৱনী
ভাৰতৰ স্বাধীনতা সংগ্ৰামী অধ্যাপক ৰমাকান্ত সীমা ৰাওৰ পিতৃ। তেওঁ চিকিৎসা বিজ্ঞানৰ শিক্ষা গ্ৰহণ কৰিছিল। ৰাওৱে সংকট ব্যৱস্থাপনাত স্নাতকোত্তৰ ডিগ্ৰীও অৰ্জন কৰিছে। তেওঁৰ স্বামী মেজাৰ দীপক ৰাওৰ সৈতে একেলগে। তেওঁ বৰ্তমানলৈকে আধুনিক ক্লজ কোৱাৰ্টাৰ যুদ্ধত ১৫০০০ সৈনিকক প্ৰশিক্ষণ দিছে।

সীমা ৰাওৱে ভাৰতীয় বায়ু সেনাৰ স্পাইডাইভিং পাঠ্যক্ৰমৰ জৰিয়তে তেওঁৰ বাবে পেৰা উইং অৰ্জন কৰিছিল। তেওঁ এগৰাকী যুঁজাৰু শ্বুটিং প্ৰশিক্ষক, সেনা পৰ্বতাৰোহণ প্ৰতিষ্ঠান এইচএমআইৰ পদক বিজয়ী, আৰু সামৰিক মাৰ্শ্বিয়েল আৰ্টত ৭ম ডিগ্ৰী ব্লেকবেল্ট অৰ্জন কৰিছে। তেওঁ গোটেই বিশ্বৰ মাত্ৰ কেইজনমান প্ৰশিক্ষকৰ ভিতৰত 'জিত কুন ডো' শিকাবলৈ কৰ্তৃত্ব লাভ কৰিছে। তেওঁ শ্ৰীমতী বিশ্ব সৌন্দৰ্য প্ৰতিযোগিতাৰ ফাইলেনৰ প্ৰাৰ্থী আছিল। তেওঁ এগৰাকী পেছাদাৰী মাৰ্শ্বিয়েল যুদ্ধৰ পৰামৰ্শদাতা। ইয়াৰ মূল বিচাৰিলে ৰিচাৰ্ড বুষ্টিলোকলৈ যি মহান ব্ৰুছ লীৰ কলা জিত কুন ডোৰ মুখ্য শিষ্য আছিল।

তেওঁক ভাৰতৰ প্ৰথম মহিলা কমাণ্ড প্ৰশিক্ষক হিচাপে সম্বোধন কৰা হয়। তেওঁৰ মহিলাৰ সুৰক্ষাৰ ওপৰত বহুতো প্ৰবন্ধ প্ৰকাশিত হৈছে।

## যুদ্ধ আধুনিকীকৰণৰ
সীমা ৰাওৱে যুদ্ধৰ সময়ত ক্ষেপনাস্ত্ৰ নিক্ষেপ আধুনিকীকৰণ কৰাত এক গুৰুত্বপূৰ্ণ ভূমিকা পালন কৰিছে। ক্ষেপনাস্ত্ৰ নিক্ষেপ কৰাৰ পদ্ধতিৰ ওপৰত গৱেষণা কৰি তেওঁ এক নতুন নিক্ষেপ পদ্ধতি উদ্ভাৱন কৰে। ইয়াক ৰিফ্লেক্স নিক্ষেপ কৰা গুলীচালনাৰ ৰাও পদ্ধতি (ৰাও চিষ্টেম অব ৰিফ্লেক্স ফায়াৰ)। এই পদ্ধতিক গুলীচালনাৰ এক অভিনৱ পদ্ধতি বুলি কোৱা হয়। এই পদ্ধতিটো পেটেণ্ট কৰা হৈছে আৰু এইটো পৰীক্ষা কৰা হৈছে যে ই পৰম্পৰাগত ফায়াৰিং পদ্ধতিতকৈ ই উন্নত পদ্ধতি। পুঙ্খানুপুঙ্খ বিশ্লেষণৰ পিছত এই পদ্ধতিটো ভাৰতীয় সেনা কমাণ্ডৰ ভিতৰত নিৰ্দিষ্ট সন্মানেৰে অন্তৰ্ভুক্ত কৰা হৈছে।

ৰাও দম্পতীহালে ১৮ বছৰতকৈও অধিক সময় ধৰি সুৰক্ষা বাহিনীৰ ১৫,০০০ সৈনিকক প্ৰশিক্ষণ কৰিবলৈ তিনি সেনা প্ৰধানৰ পৰা স্বীকৃতি লাভ কৰিছে। তেওঁলোকে ভাৰতীয় অৰ্ধ সামৰিক বাহিনীৰ বিশেষ বাহিনী, কমাণ্ড উইং, সেনা যুদ্ধ শিক্ষা কেন্দ্ৰ, নৌবাহিনীৰ সমুদ্ৰিক কমাণ্ড বাহিনী, ৰাষ্ট্ৰীয় নিৰাপত্তাৰক্ষী (এনএছজি) ব্লেক কেট, বায়ু সেনা গড়ুৰ, ভাৰত তিব্বত সীমান্ত বাহিনী (আইটিবিপি), অৰ্ধ সামৰিক, আৰক্ষীকে ধৰি প্ৰতিটো অভিজাত ভাৰতীয় বাহিনীক প্ৰশিক্ষণ প্ৰদান কৰিছে। তেওঁলোক ৰাষ্ট্ৰীয় আৰক্ষী একাডেমী, সেনা বিষয়া প্ৰশিক্ষণ একাডেমী আদিৰ অতিথি অধ্যাপক আছিল। সুৰক্ষাৰ প্ৰশিক্ষণক মূল কৰ্মজীৱন হিচাপে গ্ৰহণ কৰি তেওঁ তেওঁৰ ব্যক্তিগত জীৱন আঁতৰাই ৰাখিছিল। গোটেই বছৰ তেওঁলোক দূৰৱৰ্তী স্থানত কাম কৰি আহিছে।

## বঁটা আৰু সন্মান

সীমা ৰাও ২০১৯ চনৰ ফাৰ্বছ ইণ্ডিয়া ডব্লিউ-পাৱাৰ ট্ৰেলব্লজাৰ তালিকাত ষষ্ঠ স্থান লাভ কৰিছিল। তেওঁ ২০১৯ চনত ভাৰতৰ ৰাষ্ট্ৰপতিৰ পৰা নাৰী শক্তি পুৰস্কাৰ লাভ কৰিছিল।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:সামৰিক
বৰপেটা চৰকাৰী উচ্চতৰ মাধ্যমিক বিদ্যালয়

**বৰপেটা চৰকাৰী উচ্চতৰ মাধ্যমিক বিদ্যালয়** () বৰপেটাৰ মৰানদীৰ পাৰত অৱস্থিত  এখন বিদ্যালয়। ব্ৰিটিছৰ ৰাজত্বৰ কালত মহকুমাধিপতি শৰৎচন্দ্ৰ বেনাৰ্জী আৰু পেচকাৰ কালীচৰণ মুখাৰ্জীৰ প্ৰচেষ্টাত ১৮৭১ চনত এই বিদ্যালয় স্থাপন হয়। বিদ্যালয়খনত পঞ্চম শ্ৰেণীৰ পৰা দ্বাদশ শ্ৰেণীলৈ পাঠদানৰ ব্যৱস্থা আছে। শিক্ষাৰ মাধ্যম হৈছে অসমীয়া। ইয়াৰ দশম শ্ৰেণীৰ ছাত্ৰসকল অসম মাধ্যমিক শিক্ষা পৰিষদৰ অধীনত হাইস্কুল শিক্ষান্ত পৰীক্ষাত অৱতীৰ্ণ হয় আৰু দ্বাদশ শ্ৰেণীৰ ছাত্ৰসকল অসম উচ্চতৰ মাধ্যমিক শিক্ষা সংসদৰ অধীনত উচ্চতৰ মাধ্যমিক চূড়ান্ত পৰীক্ষাত অৱতীৰ্ণ হয়।

## ইতিহাস
১৮৬৫ চনত বৰপেটাৰ কেইজন মান সচেতন দুৰদৰ্শী মানুহৰ প্ৰচেষ্টাত এখন বেচৰকাৰী মধ্য ইংৰাজী স্কুল বৰপেটাত স্থাপিত হৈছিল। আৰম্ভণীতে অৰ্থৰ অভাৱত স্কুলৰ অৱস্থা তথৈবচ আছিল যদিও তেতিয়াৰ মহকুমাধিপতি শৰৎচন্দ্ৰ বেনাৰ্জী আৰু পেচকাৰ কালীচৰণ মুখাৰ্জীৰ প্ৰচেষ্টাত ১৮৭১ চনত ই নিয়মীয়া হাইস্কুল হিচাপে চলিবলৈ আৰম্ভ কৰে। সেয়ে এই হাইস্কুল ১৮৭১ চনত প্ৰতিষ্ঠা হোৱা বুলি ধৰা হয়। স্কুলৰ প্ৰথমচোৱাত প্ৰধান শিক্ষক হিচাপে আছিল যোগেন সান্যাল, ৰামচৰণ সিং আৰু ৰাজকুমাৰ সুৰেশ্বৰ গোঁহাই। ১৯০৩ চনৰ পৰা ১৯২৬ চনলৈ ২৪ বছৰ কাল হেড মাষ্টৰ হিচাপে থাকে কালীমোহন সেনগুপ্তই। তেওঁৰ দিনতে স্কুলখনলৈ বৰপেটা নগৰৰ বাহিৰেও বৰবিলা, কেওটকুচি, হাউলী, বজালী ইত্যাদি অঞ্চলৰ পৰা ছাত্ৰবোৰে পঢ়িবলৈ আহে। ইয়াৰ পিছত কেবাবছৰ হেড মাষ্টৰৰ পদত থাকে গিৰিশচন্দ্ৰ ৰায়চৌধুৰীয়ে।

## অৱস্থান
স্কুলখন বৰপেটাৰ মাজমজিয়াত মৰানদীৰ পাৰত অৱস্থিত। স্কুলৰ মুঠ মাটিকালি ১৫ বিঘা, ১ কঠা, ৪ লেচা। স্কুলৰ বৰ্তমানৰ মুল ভৱনটো ১৯৫৮ চনত নিৰ্মাণ কৰা।  চৰকাৰে এই স্কুলখনক ’হেৰিটেজ স্কুল’ হিচাপে বিবেচনা কৰিছে।

## শিক্ষা
বিদ্যালয়খনত পঞ্চম শ্ৰেণীৰ পৰা দ্বাদশ শ্ৰেণীলৈ পাঠদানৰ ব্যৱস্থা আছে। শিক্ষাৰ মাধ্যম হৈছে অসমীয়া। ইয়াৰ দশম শ্ৰেণীৰ ছাত্ৰসকল অসম মাধ্যমিক শিক্ষা পৰিষদৰ অধীনত হাইস্কুল শিক্ষান্ত পৰীক্ষাত অৱতীৰ্ণ হয় আৰু দ্বাদশ শ্ৰেণীৰ ছাত্ৰসকল অসম উচ্চতৰ মাধ্যমিক শিক্ষা সংসদৰ অধীনত উচ্চতৰ মাধ্যমিক চূড়ান্ত পৰীক্ষাত অৱতীৰ্ণ হয়। যদিও স্কুলৰ জন্মলগ্নৰ পৰা ছাত্ৰীৰ নামভৰ্ত্তি হোৱা নাছিল, ২০০৫ চন মানৰ পৰা সকলো শ্ৰেণীত ছাত্ৰীৰ নামভৰ্তি আৰম্ভ কৰা হয় আৰু বৰ্তমান মুঠ শিক্ষাৰ্থীৰ ৩৫ শতাংশই ছাত্ৰী। স্কুলৰ বৰ্তমান ছাত্ৰ-ছাত্ৰীৰ সংখ্যা ৭০০ৰ ওপৰত।

## নামভৰ্তি
পঞ্চম শ্ৰেণীত নামভৰ্তিৰ ব্যৱস্থা কৰা হয়। একাদশ শ্ৰেণীৰ কলা, বিজ্ঞান আৰু বাণিজ্য শাখাৰ নামভৰ্তি হাইস্কুল শিক্ষান্ত পৰীক্ষাৰ ফলাফলৰ ওপৰত ভিত্তি কৰি কৰা হয়।

## উল্লেখযোগ্য ছাত্ৰসমূহ
* ড॰ বাণীকান্ত কাকতি
* অম্বিকাগিৰী ৰায়চৌধুৰী
* গুৰুপ্ৰসাদ দাস
* প্ৰসন্নলাল চৌধুৰী
* ড॰ হিৰন্য কুমাৰ ভূঞা
* ড॰ নিৰ্মল কুমাৰ চৌধুৰী
* ড॰ গজেন্দ্ৰ নাথ তালুকদাৰ
* ভাৰতীয় আৰক্ষী সেৱাত যোগদান কৰা দিলীপ দাস, গুণোত্তম ভূঞা আৰু তপন ডেকা
* ভাৰতীয় বিদেশ সেৱাত যোগদান কৰা গৌৰাঙ্গলাল দাস

## তথ্য সংগ্ৰহ

শ্ৰেণী:অসমৰ বিদ্যালয়সমূহ
শ্ৰেণী:বৰপেটা জিলা
পালি চন্দ্ৰা

**পালি চন্দ্ৰা** (; জন্ম: ১৯ নৱেম্বৰ ১৯৬৭) হৈছে এগৰাকী কথক নৃত্যশিল্পী, কৰিঅ'গ্ৰাফাৰ বা নৃত্য পৰিচালক, ডিজিটেল নৃত্য প্ৰশিক্ষক, মেণ্টৰ আৰু শৈল্পিক পৰিচালক। তেখেতে "কথক দূত" হিচাপে পৰিচিত। কথক নৃত্যশৈলীত প্ৰশিক্ষিত হোৱা পালি চন্দ্ৰাই বিগত প্ৰায় ত্ৰিশটা বছৰ ধৰি এইবিধ নৃত্যৰ প্ৰসাৰ আৰু প্ৰচাৰৰ হকে বিভিন্ন প্ৰয়াস হাতত লৈ আহিছে। কথক নৃত্যৰ প্ৰশিক্ষণৰ হেতু তেখেতে আমেৰিকা গণৰাজ্য, আৰৱ, ছুইজাৰলেণ্ড আৰু ভাৰতবৰ্ষত বহুকেইটা ষ্টুডিঅ' প্ৰতিষ্ঠা কৰিছে। তেখেতে বিভিন্ন মহাদেশত চৌধ্যখন কলা মহোৎসৱো পৰিচালনা কৰিছে। পালি চন্দ্ৰা "কথক অনলাইন" নামৰ পৰ্টেলটোৰো সহ-প্ৰতিষ্ঠাপক। ইয়াৰ লগতে তেখেত ইনভিছ মাল্টিমিডিয়াৰ লগত সংযুক্ত হৈ 'নাট্যসূত্ৰ অনলাইন'তো কথক পাঠ্যক্ৰমৰ অধ্যক্ষ হিচাপে কৰ্মৰত হৈ আছে।

## পৰিয়াল আৰু প্ৰাৰম্ভিক জীৱন
পালি চন্দ্ৰাৰ জন্ম হৈছিল ১৯৬৭ চনৰ ১৯ নৱেম্বৰত। উত্তৰ প্ৰদেশৰ ৰাজধানী লক্ষ্ণৌত জন্মলাভ কৰা আৰু ডাঙৰ-দীঘল হোৱা পালি চন্দ্ৰাৰ পিতৃ হৈছে দ্বাৰকা নাথ শ্ৰীবাস্তৱা। তেওঁ ভাৰতীয় ৰিজাৰ্ভ বেংক আৰু নাবাৰ্ডৰ অৱসৰপ্ৰাপ্ত জ্যেষ্ঠ বিষয়া। তেখেতে জীৱনৰ অধিকাংশ সময় লক্ষ্ণৌতে অতিবাহিত কৰিছে। পালি চন্দ্ৰাৰ মাতৃ হৈছে ঊষা শ্ৰীবাস্তৱা। ফায়জাবদাত জন্মলাভ কৰা ঊষা শ্ৰীবাস্তৱা হৈছে হিন্দুস্তানী শাস্ত্ৰীয় সংগীতৰ এগৰাকী প্ৰতিষ্ঠিত গায়িকা। পালি চন্দ্ৰাৰ ভগ্নীৰ নাম সোমনা টুগনাই।

পালিৰ নৃত্যশিক্ষা আৰম্ভ হয় ছয় বছৰ বয়সতে। তেখেতে গুৰু বিক্ৰম সিংঘেৰ অধীনত সংগীত নাটক একাডেমী, কথক কেন্দ্ৰ, লক্ষ্ণৌত নৃত্যশিক্ষা আৰম্ভ কৰে। তেতিয়া তেখেতৰ বয়স আছিল আঠ। পৰৱৰ্তী সময়ত তেখেত পণ্ডিত ৰাম মোহন মহাৰাজ আৰু কপিলা ৰাজৰ সান্নিধ্যলৈও আহে। পালিয়ে ১৯৮৭ চনত অৱধ গাৰ্লছ ডিগ্ৰী কলেজৰ পৰা স্নাতক ডিগ্ৰী লাভ কৰে। তেখেতৰ অৰ্থনীতি আৰু নৃতত্ত্ববিদ্যাত অনাৰ্ছ লৈছিল। লক্ষ্ণৌ বিশ্ববিদ্যালয়ৰ পৰা তেখেতে ইয়াৰ পিছত নৃতত্ত্ববিদ্যাতে স্নাতকোত্তৰ ডিগ্ৰী অৰ্জন কৰে। জনগোষ্ঠীয় সংগিত আৰু গাড্ডী জনজাতিৰ নৃত্যৰ বিষয়ে আগবঢ়োৱা গৱেষণাৰ বাবে তেওঁ সোণৰ পদকৰে পুৰষ্কৃত হয়।

## ব্যক্তিগত জীৱন
পালিয়ে বিশাল চন্দ্ৰাৰ সৈতে বৈবাহিক জীৱনৰ পাতনি মেলে। তেওঁলোকৰ আৰ্য চন্দ্ৰা আৰু সূৰ্য চন্দ্ৰা নামেৰে দুটি পুত্ৰ সন্তান আছে। বৰ্তমান তেওঁলোক ছুইজাৰলেণ্ডৰ নিবাসী।

## কৰ্মজীৱন

পালি চন্দ্ৰা হৈছে যুক্তৰাজ্যত থকা ইম্পিৰিয়েল ছ'ছাইটি অৱ টিচাৰ্ছ অৱ ডান্সিঙৰ এগৰাকী জ্যেষ্ঠ সদস্যা। ভাৰতীয় সাংস্কৃতিক সম্পৰ্কৰ সচিবৰো তেখেতে এগৰাকী সন্মানীয় সদস্য। অক্সফৰ্ড বিশ্ববিদ্যালয়, বাৰ্মিংহাম বিশ্ববিদ্যালয় আৰু ব্ৰেডফোৰ্ড বিশ্ববিদ্যালয়ৰ দৰে শিক্ষানুষ্ঠানৰ বাবে তেখেতে বিভিন্ন কৰ্মশালাৰ আৰ্হি প্ৰস্তুত আৰু সম্পন্ন কৰিছে।

২০০৮ চনত ডুবাইত স্থাপিত হোৱা প্ৰথম চাৰিটা গুৰুকুল ষ্টুডিঅ'ৰে পালি চন্দ্ৰা এগৰাকী গুৰু, মেণ্টৰ আৰু তত্ত্বাৱধায়ক। তেওঁলোকে ৫৫০ শিক্ষাৰ্থীক কথক নৃত্যৰ পৰিৱেশনৰ প্ৰশিক্ষণ দিছে। নৃত্যৰ প্ৰশিক্ষণ দিয়াৰ লগতে তেখেত ছুইছ আন্তঃৰাষ্ট্ৰীয় কথক মহোৎসৱৰো প্ৰতিষ্ঠাপক আৰু শৈল্পিক অধ্যক্ষ হিচাপে কৰ্মৰত হৈছিল (২০১৯)। ইয়াৰ লগতে তেখেত ডেন্সিং ডিভাছ (২০০৯-১৯) আৰু যুক্তৰাজ্য, আৰৱ আৰু ভাৰতত থকা বহুকেইটা প্ৰযোজনা গোষ্ঠীৰেই অধ্যক্ষ।

যুক্তৰাজ্যত থকা 'পলি পিককছ্'ৰ উদ্যোগত পালি চন্দ্ৰাক লণ্ডনৰ হাউছ অৱ কমন্সতো সন্মানীত কৰা হয়। 'ইন দ্য ছেড' অৱ দ্য হিলছ্'ৰ কলা পৰিচালনাত শ্ৰেষ্ঠত্ব অৰ্জন কৰাৰ বাবে তেখেত এই সন্মানৰ অধিকাৰিনী হয়। ইংলেণ্ডৰ আৰ্টছ কাউন্সিল, লণ্ডনৰ আৰ্টছ বৰ্ডৰ দৰে অনুষ্ঠানে পালি চন্দ্ৰাৰ বিভিন্ন অনুষ্ঠানলৈ সহযোগিতা আগবঢ়ায়।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় নৃত্যশিল্পী
ভূৰী বাঈ

**ভূৰী বাঈ** () এগৰাকী ভাৰতীয় পাৰম্পৰিক ভীল চিত্ৰশৈলীৰ লোক চিত্ৰশিল্পী। তেওঁ ভীল সম্প্ৰদায়ৰ পিটল গাঁৱত জন্মগ্ৰহণ কৰিছিল। মধ্য প্ৰদেশ আৰু গুজৰাটৰ সীমান্তত অৱস্থিত এই গাঁও মধ্য প্ৰদেশৰ ঝাবুৱা জিলাৰ এখন গাঁও। ভূৰী বাঈ ভাৰতৰ সৰ্ববৃহৎ জনজাতীয় সম্প্ৰদায় ভীলৰ অন্তৰ্ভুক্ত। তেওঁ মধ্য প্ৰদেশ চৰকাৰৰ দ্বাৰা শিল্পীসকলক প্ৰদান কৰা সৰ্বোচ্চ ৰাজ্যিক সন্মান 'শিখৰ সন্মান'কে ধৰি বহুতো পুৰস্কাৰ লাভ কৰিছে। তেওঁক ২০২১ চনত ভাৰতৰ চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰা হয়।

## কৰ্মজীৱন
তেওঁৰ সমসাময়িক জনগড় সিং শ্যামৰ দৰে ভূৰী বাঈক ভূপালৰ ভাৰত ভৱনৰ জে স্বামীনাথনে চিত্ৰ নিৰ্মাণৰ বাবে এক্ৰিলিক ৰং আৰু কাগজ ব্যৱহাৰ কৰা আৰম্ভ কৰিবলৈ উৎসাহিত কৰিছিল। তাৰ আগতে তেওঁ ভীল সম্প্ৰদায়ৰ আন সদস্যসকলৰ দৰে ঘৰৰ বেৰত কলা সৃষ্টি কৰিছিল। ভূৰি পিথোৰা চিত্ৰ নিৰ্মাণত দক্ষ আছিল।

চিত্ৰকলাৰ উপৰিও ভূৰি বাঈ পাৰম্পৰিক ভীল সকলে ব্যৱহাৰ কৰা কুটিৰ নিৰ্মাণৰ ক্ষেত্ৰটো দক্ষ। এই কলা তেওঁ তেওঁৰ মাতৃ ঝাব্বু বাঈৰ পৰা শিকিছিল। তেওঁ ভূপালৰ ইন্দিৰা গান্ধী ৰাষ্ট্ৰীয় মানৱ সংগ্ৰাহালয় বা চমুকৈ মানৱ সংগ্ৰহালয়ত ভীল কুটিৰ নিৰ্মাণত অৰিহণা আগবঢ়াইছিল। যেতিয়া ভূৰি বাঈ প্ৰথমে ভূপালত উপস্থিত হৈছিল তেওঁ ভাৰত ভৱনত নিৰ্মাণ শ্ৰমিক হিচাপে নিযুক্ত আছিল। এই কামৰ বাবদ তেওঁ প্ৰতিদিনে ৬ টকা উপাৰ্জন কৰিছিল। ইয়াত তেওঁ প্ৰথম বাৰৰ বাবে জগদীশ স্বামীনাথনক লগ পাইছিল। তেওঁ ভূৰী বাঈৰ প্ৰতিভা চিনিছিল আৰু তেওঁক ৰঙীন ছবি আঁকিবলৈ উৎসাহিত কৰিছিল। ভূৰী বাঈয়ে তেওঁলোকৰ সম্প্ৰদায়ৰ শিল্পী লাডো বাঈৰ সৈতে কাম আৰম্ভ কৰিছিল।

### পিথোৰা চিত্ৰশৈলী

পিথোৰা হৈছে মধ্য মধ্য প্ৰদেশত বসবাস কৰা ৰাথৱা আৰু ভীলালা জনজাতিৰ দ্বাৰা বেৰত অঁকা পাৰম্পৰিক চিত্ৰ। পিথোৰা চিত্ৰবোৰ তেওঁলোকৰ ঘৰৰ তিনিটা ভিতৰৰ বেৰত সম্পাদন কৰা হয়। এই চিত্ৰবোৰ তেওঁলোকৰ জীৱনত অতি গুৰুত্বপূৰ্ণ আৰু তেওঁলোকৰ ঘৰত পিথোৰা চিত্ৰসমূহ আঁকিলে শান্তি, সমৃদ্ধি আৰু সুখ আহে বুলি বিশ্বাস কৰা হয়।

## শৈলী আৰু মূল বিষয়
ভীল কলাক ভাৰতৰ জনজাতীয় কলা সমূহৰ ভিতৰত আটাইতকৈ পুৰণি বুলি বিবেচনা কৰা হয়। ই অষ্ট্ৰেলিয়াৰ আদিবাসী কলাৰ সৈতে সাদৃশ্য বহন কৰে। বিশেষকৈ বহুৰঙী বিন্দুবোৰ চিত্ৰ ভৰ্তি কৰিবলৈ ব্যৱহাৰ কৰা নিদৰ্শন অষ্ট্ৰেলিয়াৰ আদিবাসী চিত্ৰকলাত পোৱা গৈছে। ভূৰী বাঈ তেওঁৰ সম্প্ৰদায়ৰ প্ৰথম শিল্পী আছিল যিয়ে কাগজত চিত্ৰকলা পাৰম্পৰিক ভীল চিত্ৰ আৰম্ভ কৰিছিল। তেওঁৰ ৰঙীন চিত্ৰসমূহে সাধাৰণতে পৌৰাণিক বিষয়, গাঁৱলীয়া দৃশ্য আৰু মানৱ আৰু জীৱ-জন্তুৰ ক্ৰিয়া চিত্ৰিত কৰে। যদিও পিছলৈ তেওঁ চিত্ৰ সমূহত বিমান আৰু দূৰভাষৰ দৰে আধুনিক উপাদান সমূহো অন্তৰ্ভুক্ত কৰিছে।

## প্ৰদৰ্শনী সমূহ
* ২০১৭ সতৰংগী : ভীল আৰ্ট, ওজাছ আৰ্ট, দিল্লী
* ২০১৭ গিভেন পাৱাৰ: পাৰম্পৰিকৰ পৰা সমসাময়িকলৈ", ব্লুপ্ৰিণ্ট২১ + এক্সিবিট৩২০, দিল্লী
* ২০১০-২০১১ "ভাৰণাকুলাৰ ইন কনটেম্পৰাৰী", দেৱী আৰ্ট ফাউণ্ডেচন, বেংগালুৰু
* ২০১০ "ভাৰতৰ অন্যান্য মাষ্টাৰ", মুচি ডু কুই ব্ৰেনি, পেৰিছ
* ২০০৯ "এতিয়া গছবোৰে কথা পাতিছে", পুনডলে গেলেৰী, মুম্বাই
* ২০০৮ "স্বাধীনতা", আন্তৰ্জাতিক আধুনিক কলা কেন্দ্ৰ (চিআইএমএ), কলকাতা

## বঁটা আৰু সন্মান
* শিখৰ সন্মান, মধ্য প্ৰদেশ চৰকাৰ, ১৯৮৬
* অহল্যা সন্মান, ১৯৯৮
* ৰাণী দুৰ্গাৱতী বঁটা, ২০০৯
* পদ্মশ্ৰী, ২০২১

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় চিত্ৰশিল্পী
শ্ৰেণী:পদ্মশ্ৰী বঁটা বিজয়ী
ভদ্ৰা

হিন্দু ধৰ্মত **ভদ্ৰা** শব্দটোৱে বহু কেইগৰাকী দেৱ-দেৱীক বুজায়- কুবেৰৰ পত্নী, চন্দ্ৰৰ জীয়ৰী, শ্ৰীকৃষ্ণৰ পত্নী, এটি পৰ্বত আৰু দেৱী দুৰ্গাৰ এক সংগী।

## কুবেৰৰ পত্নী

ভদ্ৰা বা যক্ষী, শ্ববি, ৰিদ্ধি আৰু কুবেৰী হৈছে শুভ বিষয়ক দেৱী, তেওঁক উপদেৱতা কুবেৰৰ পত্নী হিচাপে বৰ্ণনা কৰা হয়। তেওঁ মুৰা নামৰ এটা অসুৰৰ জীয়েক আছিল। ভদ্ৰা আৰু কুবেৰৰ তিনিটা পুত্ৰ সন্তান ক্ৰমে নলকুৱেৰ, মণিগ্ৰভ, আৰু ময়ূৰজা আৰু এগৰাকী জীয়ৰী মিনাক্ষী আছিল। পিছলৈ যেতিয়া লংকা ৰাজ্য ৰাৱণে অধিগ্ৰহণ কৰে তেওঁ স্বামীৰ সৈতে অলকাপুৰীলৈ স্থানান্তৰিত হয়।

## চন্দ্ৰৰ জীয়ৰী
অন্য এক ব্যাখ্যা অনুসৰি ভদ্ৰা চন্দ্ৰৰ জীয়ৰী আৰু তেওঁৰ বিবাহ উতথ্য নামৰ এটি ঋষিৰ সৈতে হয়। ভগৱান বৰুণ, যি প্ৰথমৰ পৰায়েই ভদ্ৰাৰ প্ৰতি প্ৰেম আসক্ত আছিল তেওঁ উতথ্যক ধৰ্মগুৰুৰ স্থানৰ পৰা অপসাৰণ কৰে আনকি ভদ্ৰাক আনিবলৈ পঠিওৱা নাৰদকো ঘূৰাই পঠিয়াই। এই কথাতে খঙত অগ্নিশৰ্মা হৈ ঋষি উতথ্যই গোটেই সমুদ্ৰৰ পানী পাণ কৰি শেষ কৰে, তথাপিও বৰুণ দেৱতাই ভদ্ৰাক যাবলৈ নিদিয়ে। উতথ্যৰ ইচ্ছাত অৱশেষত বৰুণ হ্ৰদ শুকাই যায় আৰু সাগৰ বৈ যায়। ঋষিয়ে লগতে দেশ আৰু নদী সমূহক সম্বোধন কৰে। লগে লগে সৰস্বতী মৰুভূমিত লুকাই যায় ফলত দেশবোৰ নিৰ্জন আৰু ইয়াৰ মাটি অশুদ্ধ হৈ পৰে। এইদৰে দেশবোৰত সুখ সম্পদ নোহোৱা হৈ পৰাত বৰুণ দেৱতা উপায়ন্তৰ হৈ তেওঁ নিজকে ঋষিৰ ওচৰত সমৰ্পন কৰে আৰু ভদ্ৰাক গতাই দিয়ে। ভদ্ৰাক ঘূৰাই পায় ঋষিয়ে দেশ সমূহৰ লগতে বৰুণ দেৱতাকো কষ্টৰ পৰা মুক্ত কৰি দিয়ে।

## শ্ৰীকৃষ্ণৰ পত্নী
শাস্ত্ৰ ভাগৱত পুৰাণ অনুসৰি ভদ্ৰা, হিন্দু সকলৰ ভগৱান শ্ৰীকৃষ্ণৰ আঠ গৰাকী মুখ্য ৰাণীৰ ভিতৰত এগৰাকী। অৰ্থাৎ অষ্টভাৰ্যাৰ এগৰাকী। বিষ্ণুপুৰাণ আৰু হৰিবংশত ভদ্ৰা, ধৃষ্টকেতুৰ জীয়ৰী আৰু কৈকেয়াৰ ৰাজকুমাৰী বুলি উল্লেখ আছে। ভাগৱত পুৰাণে তেওঁক কৈকেয়ী, কৈকেয়া ৰাজ্যৰ ৰাজকুমাৰী বুলি পৰিচয় প্ৰদান কৰিছে। তেওঁ ৰজা ধৃষ্টকেতু আৰু তেওঁৰ পত্নী শ্ৰুতকীৰ্তিৰ কন্যা আছিল। শ্ৰুতকীৰ্তি আছিল কৃষ্ণৰ দেউতাক বাসুদেৱৰ ভনীয়েক। সেই অনুসৰি ভদ্ৰা আছিল শ্ৰীকৃষ্ণৰ পেহীয়েকৰ জীয়েক। ভদ্ৰাৰ পাঁচজন ককায়েকৰ আটাইতকৈ ডাঙৰজন অৰ্থাৎ কুমাৰ সন্তৰ্দনে ভদ্ৰাক শ্ৰীকৃষ্ণলৈ বিয়া দিয়ে। অন্য এক বিৱৰণ মতে শ্ৰীকৃষ্ণই ভদ্ৰাক এক সয়ম্বৰ যোগে লাভ কৰে। এবাৰ শ্ৰীকৃষ্ণ তেওঁৰ ৰাণী সহিত কুন্তীৰ সন্তান সকল অৰ্থাৎ পাণ্ডৱ আৰু তেওঁলোকৰ সামূহিক পত্নী দ্ৰৌপদীক লগ কৰিবলৈ হস্তিনাপুৰলৈ গৈছিল। কুন্তীৰ নিৰ্দেশত দ্ৰৌপদীয়ে শ্ৰীকৃষ্ণ, ভদ্ৰা আৰু অন্য ৰাণী সকলৰ আলপৈচান ধৰাৰ লগতে উপহাৰ ভেদ কৰিছিল। ভদ্ৰাই দ্ৰৌপদীক শ্ৰীকৃষ্ণই কেনেকৈ তেওঁক পত্নী হিচাপে লাভ কৰিছিল সেই বিষয়ে বৰ্ণাইছিল।

ভাগৱত পুৰাণৰ মতে ভদ্ৰাৰ দহটা পুত্ৰ সন্তান আছিল। তেওঁলোক আছিল- সংগ্ৰামজিৎ, বৃহৎসেনা, সুৰ, প্ৰহৰণ, অৰ্জিৎ, জয়, শুভদ্ৰ, ভম, আয়ুৰ আৰু সাত্যক। মহাভাৰত আৰু ভাগৱত পুৰাণ অনুসৰি ভদ্ৰাই আন আন ৰাণী সহিত শ্ৰীকৃষ্ণৰ মৃত্যুত নিজ ইচ্ছাৰে চিতাজুইত আত্মজাহ দিয়ে। ভাগৱত পুৰাণত যদিওবা প্ৰতিগৰাকী ৰাণীয়েই আত্মজাহ দিছিল বুলি উল্লেখ আছে, মহাভাৰতৰ মতে কিন্তু ভদ্ৰাৰ সৈতে আৰু আন তিনিগৰাকী ৰাণীয়েহে সতীদাহ পালন কৰিছিল।

## তথ্য সংগ্ৰহ

শ্ৰেণী:হিন্দু দেৱী
কংকনা সেন শৰ্মা

**কংকনা সেন শৰ্মা** (; জন্ম: ৩ ডিচেম্বৰ ১৯৭৯) এগৰাকী ভাৰতীয় অভিনেত্ৰী, লেখক আৰু পৰিচালক, যিয়ে মূলতঃ হিন্দী আৰু বঙালী চলচ্চিত্ৰৰ সৈতে জড়িত। তেওঁ দুটাকৈ ৰাষ্ট্ৰীয় চলচ্চিত্ৰ বঁটা আৰু চাৰিটা ফিল্মফেয়াৰ বঁটা লাভ কৰিছে। ছবি নিৰ্মাতা অপৰ্ণা সেনৰ জীয়ৰী সেন শৰ্মাই কলাত্মক আৰু স্বাধীন দুয়োবিধ চলচ্চিত্ৰতে অৱতীৰ্ণ হৈছে। এই ধাৰাৰ ছবিত তেওঁৰ উপলব্ধিয়ে তেওঁক সমান্তৰাল ধাৰাৰ ছবিৰ শীৰ্ষস্থানীয় অভিনেত্ৰী ৰূপে প্ৰতিষ্ঠা কৰিছে। তেওঁ ‘লাল চুনাৰি মেঁই দাগ’ আদি মূলধাৰাৰ ছবিতো অভিনয় কৰিছে।

## প্ৰাৰম্ভিক জীৱন
সেন শৰ্মাৰ জন্ম ১৯৭৯ৰ ৩ ডিচেম্বৰত হৈছিল। তেওঁৰ দেউতাক মুকুল শৰ্মা এজন বিজ্ঞান লেখক আৰু সাংবাদিক আছিল। মাক অপৰ্ণা সেন এগৰাকী অভিনেত্ৰী আৰু চলচ্চিত্ৰ পৰিচালক। কমলিনী চট্টোপাধ্যায় তেওঁৰ বায়েক। সেন শৰ্মা মাতৃপক্ষীয় ককাক চিদানন্দ দাশগুপ্ত এজন ছবি সমালোচক, পণ্ডিত, অধ্যাপক, লেখক আৰু ‘কলকাতা ফিল্ম ছোচাইটি’ৰ অন্যতম প্ৰতিষ্ঠাপক আছিল। আইতাক সুপ্ৰিয়া দাশগুপ্ত প্ৰবাদপ্ৰতীম আধুনিক বঙালী কবি জীৱনানন্দ দাসৰ সম্পৰ্কীয় ভগ্নী আছিল। তেওঁ দিল্লীৰ চেইণ্ট ষ্টিফেন কলেজৰ পৰা ২০০১ত ইংৰাজী বিষয়ত স্নাতক উপাধি লয়।

## কৰ্মজীৱন
সেন শৰ্মাই এজনী শিশুশিল্পী হিচাপে বঙালী ছবি ‘ইন্দিৰা’ত (১৯৮৩) অভিনয়ৰ যোগে চলচ্চিত্ৰ জগতত প্ৰথম ভূমুকি মাৰে। প্ৰাপ্তবয়স্ক অৱস্থাৰ প্ৰথম ছবি বঙালী ভাষাৰ ‘এক যে আছে কন্যা’ (২০০০)। ২০০২ত কৰে ঋতুপৰ্ণ ঘোষৰ প্ৰশংসিত ছবি ‘তিথি’, যিখন ছবিত মিথুন আৰু তেওঁৰ মাতৃ অপৰ্ণা সেনেও অভিনয় কৰিছিল। ২০০১ত কৰে অপৰ্ণা সেন পৰিচালিত ইংৰাজী ভাষাৰ ছবি ‘মিষ্টাৰ এণ্ড মিছেচ আয়াৰ’, যিখন ছবিৰ অভিয়নৰ বাবে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা লাভ কৰিছিল। ইয়াৰ পিছত কৰিছিল ৰাষ্ট্ৰীয় চলচ্চিত্ৰ বঁটা প্ৰাপ্ত ছবি ‘পেজ থ্ৰী’ (২০০৫)। এজন সপ্ৰতীভ সাংবাদিকৰ চৰিত্ৰত অভিনয় কৰা সেন শৰ্মাই দৰ্শক-সমালোচকৰ প্ৰশংসা আদায় কৰিছিল। তেওঁ মীৰা নায়াৰৰ হলীউডী ছবি ‘দ্য নেমচেক’ৰ (২০০৭) মুখ্য ভূমিকাৰ বাবে আমন্ত্ৰণ পাইছিল যদিও তাৰিখ মিলাব নোৱাৰাত ছবিখনত অভিনয় কৰিব নোৱাৰিলে।

২০১৭ৰ ২ জুনত মুক্তি পোৱা ‘এ ডেথ ইন গুঞ্জ’ ছবিৰ যোগে সেন শৰ্মাই পৰিচালনাৰ ক্ষেত্ৰখনত ভৰি থয়। ইয়াত অভিনয় কৰিছিল বিক্ৰান্ত মেচী আৰু কল্কি কোচলিনে। ছবিখনে নিউয়ৰ্ক ফিল্ম মহোৎসৱত শ্ৰেষ্ঠ পৰিচালকৰ বঁটা লাভ কৰিছিল।

## ব্যক্তিগত জীৱন
২০০৭ত তেওঁ অভিনেতা ৰণবীৰ শোৰেৰ লগত প্ৰেমৰ সম্পৰ্ক স্থাপন কৰে। তেওঁলোকৰ বিয়া হয় ২০১০ৰ ৩ চেপ্তেম্বৰত। টাইমচ্ অফ ইণ্ডিয়াৰ খবৰ অনুসৰি সেন শৰ্মাই ২০১১ৰ ১৫ মাৰ্চত দক্ষিণ মুম্বাইৰ এখন হাস্পাতালত প্ৰথম সন্তান হাৰুণক জন্ম দিয়ে। দম্পতীহালে ২০১৫ত পৃথকে থকাৰ ঘোষণা কৰে আৰু অৱশেষত ২০২০ৰ ১৩ আগষ্টত আদালতৰ যোগে তেওঁলোকৰ বিবাহ-বিচ্ছেদ হয়।

## তথ্য উৎস

## বাহ্যিক সংযোগ
* 
* 

শ্ৰেণী:বঙালী ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:ফিল্মফেয়াৰ বঁটা বিজয়ী
শ্ৰেণী:শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
তাপ্‌সী পন্নু

**তাপ্‌সী পন্নু** (; জন্ম: ১ আগষ্ট ১৯৮৭) হৈছে এগৰাকী ভাৰতীয় অভিনেত্ৰী। তেখেতে হিন্দী ছবিত গৰিষ্ঠসংখ্যক অভিনয় কৰিছে। ইয়াৰ লগতে তেলুগু, তামিল ভাষাৰ ছবিতো তেখেতক দেখিবলৈ পোৱা যায়। তেখেতে অভিনয়ৰ বাবে ফিল্মফেয়াৰ সন্মান লাভ কৰিবলৈ সক্ষম হৈছে। ২০১৮ চনৰ পৰা ধাৰাবাহিকভাৱে তেখেত ফৰ্বছ ইণ্ডিয়াৰ এশগৰাকী চেলেব্ৰিটিৰ তালিকাত স্থান লাভ কৰি আহিছে।

২০১০ চনত মুক্তি লাভ কৰা তেলুগু ভাষাৰ ছবি "ঝুমুণ্ডী নাডম"ৰ জৰিয়তে পন্নুৱে ছবিজগতত প্ৰৱেশ কৰে। ইয়াৰ পিছৰটো বছৰত তেখেতে "আড়ুকালাম"ত অভিনয় কৰে, যিখন এখন তামিল ছবি আছিল। ২০১৩ চনত "ছছমে বডুৰ" নামৰ ছবিখন আছিল পন্নুৰ প্ৰথমখন হিন্দী ভাষাৰ ছবি। ২০১৬ চনৰ বহুচৰ্চিত ছবি "পিংক", যুদ্ধ-ড্ৰামা "দ্য গাজী এটেক" (২০১৭), একছন কমেডি "জুড়ৱা-২" (২০১৭), ৰহস্যভিত্তিক থ্ৰিলাৰ "বদলা" (২০১৯), মহাকাশ ড্ৰামা "মিছন মংগল" (২০১৯) হৈছে তেখেতৰ কেইখনমান উল্লেখযোগ্য ছবি। ২০১৯ চনত মুক্তিপ্ৰাপ্ত আত্ম-জীৱনীমূলক কথাছবি "চাঁদ কী আখ"ত আগবঢ়োৱা অভিনয়ৰ বাবে পন্নুৱে আনগৰাকী অভিনেত্ৰী ভূমি পেডনেকাৰৰ সৈতে যুটীয়াভাৱে শ্ৰেষ্ঠ অভিনেত্ৰীৰ সমালোচকৰ ফিল্মফেয়াৰ লাভ কৰে।

## প্ৰাৰম্ভিক আৰু ব্যক্তিগত জীৱন
১৯৮৭ চনৰ ১ আগষ্টত তাপ্‌সী পন্নুৰ জন্ম হৈছিল। জন্মস্থান আছিল নতুন দিল্লী। পিতৃৰ নাম দিলমোহন সিং পন্নু আৰু মাতৃ হৈছে নিৰ্মলজিৎ। তেখেত পঞ্জাবী বংশোদ্ভূতৰ। তেখেতৰ পিতৃ এগৰাকী ৰিয়েল ইষ্টেটৰ অৱসৰপ্ৰাপ্ত এজেণ্ট আৰু মাতৃ গৃহিণী। তেখেতৰ কনিষ্ঠ ভগ্নীৰ নাম হৈছে সগুন। অশোক বিহাৰত থকা মাতা জয় কৌৰ পাব্লিক স্কুলৰ পৰা তেখেতে পঢ়াশালীয়া শিক্ষা গ্ৰহণ কৰে আৰু গুৰু টেগ বাহাদুৰ ইনষ্টিটিউট অৱ টেকন'লজীৰ পৰা কম্পিউটাৰ ছায়েন্স অভিযান্ত্ৰিকীত স্নাতক ডিগ্ৰী লাভ কৰে।

## কৰ্মজীৱন
স্নাতক শিক্ষাৰ সমাপ্তিৰ পিছত পন্নুৱে ছফ্টৱেৰ অভিযন্তা হিচাপে কাম কৰে। ইয়াৰ পিছত তেখেতে ছেনেল 'ভি'ত সম্প্ৰচাৰিত হোৱা প্ৰতিভা-প্ৰদৰ্শনৰ অনুষ্ঠান 'গেট গৰজিয়াছ'ত অডিশ্যন দিয়ে আৰু এগৰাকী পূৰ্ণ পৰ্যায়ৰ মডেল হিচাপে প্ৰতিষ্ঠিত হয়। ইয়াৰ জৰিয়তেই তেখেতে অভিনয়ৰ জগতখনৰ লগত চিনাকি হয়। মডেলিঙৰ সময়ত পন্নুৱে টেলিভিছন আৰু ছপা মাধ্যমৰ বহুকেইটা বিজ্ঞাপনত ভূমুকি মাৰে। কিছুমান বিশেষ মডেলিঙৰ খিতাপো অৰ্জন কৰে। তাৰে ভিতৰত "Pantaloons Femina Miss Fresh Face" আৰু ফেমিনা মিছ ইণ্ডিয়াৰ "Safi Femina Miss Beautiful Skin" (২০০৮) হৈছে অন্যতম।

২০২০ চনত পন্নুৱে অভিনয় কৰা একমাত্ৰ ছবিখন আছিল অনুভৱ সিনহাৰ দ্বাৰা পৰিচালিত হিন্দী কথাছবি "থপ্পড়"। এইখন ছবিতে তেখেতে অমৃতা নামৰ এগৰাকী গৃহিনীৰ চৰিত্ৰ ৰূপায়ণ কৰে, যিয়ে নিজৰ পতিক চৰ (থপ্পড়) সোধায়। পন্নুৱে কয় যে, “চৰিত্ৰটোৰ (the character's) "righteousness, her maturity to handle every situation" made her suffocate.”। ছবিখনত কৰা অভিনয়ৰ জৰিয়তে পন্নুৱে সমালোচকৰ পৰা ইতিবাচক প্ৰশংসা লাভ কৰে।

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ফিল্মফেয়াৰ বঁটা বিজয়ী
কিটি পাৰ্টি

**কিটি পাৰ্টি** () ভাৰত আৰু পাকিস্তানৰ কিছু অঞ্চলত অনানুষ্ঠানিক সঞ্চয় ক্লাৱৰ প্ৰসংগত মহিলাসকলৰ সামাজিককৰণৰ বাবে জনপ্ৰিয় আয়োজন। এয়া এক প্ৰকাৰৰ মহিলাৰ দলে সাধাৰণতে দুপৰীয়াৰ সময়ত মাহিলী আধাৰত অনুষ্ঠিত কৰে। কিটি পাৰ্টিত সংগ্ৰহ কৰা পৰিমাণৰ অৰ্থ প্ৰতিজন সদস্যই প্ৰতি মাহে এক নিৰ্দিষ্ট পৰিমাণ পৰিশোধ কৰে। এনেদৰে এক পুঁজি গঠন হয়। প্ৰতি মাহে দলৰ এগৰাকী সদস্যক এই পুঁজি হস্তান্তৰ কৰা হয়। চিট ফাণ্ডে একে ধৰণৰ নীতি অনুসৰণ কৰে।

ইয়াক সাধাৰণতে প্ৰতি মাহত কিছুমান মহিলাৰ দ্বাৰা নিৰ্দিষ্ট সময়ত অনুষ্ঠিত কৰা হয়। গোটটোৰ প্ৰতিগৰাকী সদস্যই কমেও এবাৰ এটা কিটি পাৰ্টি আয়োজন কৰা নিয়ম। আয়োজন কৰা সদস্যগৰাকীয়ে আন আন সদস্য সমূহক খাদ্য আৰু অন্যান্য যোগান প্ৰদান কৰে। এই পাৰ্টি সাধাৰণতে মহিলাসকলৰ বাবে পৰচৰ্চা বাবে এটা স্থান। ভাৰত আৰু পাকিস্তানৰ বেছিভাগ অঞ্চলত ইয়াক সাধাৰণতে 'সমিতি' বুলি কোৱা হয়। অভিজাত শ্ৰেণীৰ মাজত কিটি পাৰ্টি বেছ জনপ্ৰিয়তা অৰ্জন কৰাৰ পিছত জনপ্ৰিয় মাধ্যমত এই নাম বেছি প্ৰচলিত হয়। ইয়াৰ ফলত কিটি পাৰ্টি নামৰ প্ৰচলন বৃদ্ধি পাইছে। কিটি পাৰ্টিত বিভিন্ন লঘু খেল অন্তৰ্ভুক্ত কৰিব পাৰে আৰু আন সদস্যসকলৰ সৈতে এটা বিষয় আলোচনা কৰাৰ এটা বিষয় অন্তৰ্ভুক্ত কৰিব পাৰে।

## বৰ্ণনা
কিটি পাৰ্টিৰ সাধাৰণ ধাৰণাটো এটা চিট ফাণ্ডৰ দৰে। ইয়াত প্ৰতিগৰাকী মহিলাই কেন্দ্ৰীয় পুঁজিত পূৰ্বনিৰ্ধাৰিত পৰিমাণৰ ধন ৰখাৰ অৰিহণা দিয়ে। তাৰ পিছত এটা চিট বা কাগজৰ টুকুৰাত কিটিৰ প্ৰতিগৰাকী সদস্যৰ নাম লিখা হয়। যিগৰাকী ব্যক্তিৰ নাম বাছনি কৰা হয় তেওঁ পৰৱৰ্তী কিটি পাৰ্টিৰ আয়োজন কৰে আৰু কেন্দ্ৰীয় পুঁজিৰ পৰা টকা লাভ কৰে। গোটটোৰ প্ৰতিজন সদস্যই কেন্দ্ৰীয় পুঁজিৰ ধন নোপোৱালৈকে প্ৰতিটো কিটি ৰাউণ্ড চলি থাকে। গতিকে গোটটো যিমান ডাঙৰ হয় কিটি পাৰ্টিৰ ৰাউণ্ড সিমান ডাঙৰ হয়।

কিটিসমূহ অতি সুসংগঠিত। তেওঁলোকৰ পৰিশোধৰ বিৱৰণ, সদস্যৰ যোগাযোগ নম্বৰ, আৰু নিয়মবোৰ নিৰীক্ষণ কৰে আৰু এইবোৰ পঞ্জীভূক্ত কৰা হয়। কিটি পাৰ্টিত যোগদান নকৰাৰ বাবে সদস্যৰ ওপৰত জৰিমনা আৰোপ কৰা হ'ব পাৰে, পলমকৈ পৰিশোধ কৰা, পলমকৈ উপনীত হোৱা ইত্যাদিৰ ওপৰতো জৰিমনা আৰোপ কৰিব পাৰে।

## সুবিধা
কিটিৰ জৰিয়তে সদস্য সকলে এবাৰত সৰহকৈ ধন লাভ কৰে বাবে ই মহিলাৰ অৰ্থনৈতিক সৱলীকৰণত বিশেষ ভূমিকা পালন কৰে। তদুপৰি কিটি সামাজিক যোগাযোগৰ এক উত্তম মাধ্যম। কিটিৰ জৰিয়তে মহিলা সকলৰ শৈক্ষিক আৰু মানসিক বিকাশ সাধন হয়। নিজৰ পৰিয়ালৰ লগতো বান্ধোন সবল হয়।

## অসুবিধা
কিটিসমূহত প্ৰায়ে মহিলাসকলে পৰচৰ্চাত লিপ্ত হোৱা দেখা যায়। ইয়াৰ লগতে কিটিসদস্য সকলে আন সদস্যৰ জীৱন-ধাৰণ দেখি হীনমন্যতাত ভুগিব পাৰে। তদুপৰি বহু সময়ত কিটি পাৰ্টিত মাদক দ্ৰৱ্য সেৱন, জুৱা আদিৰো প্ৰচলন হোৱা দেখা যায়।

## তথ্য উৎস

শ্ৰেণী:সমাৱেশ
ড্ৰেগ

**ড্ৰেগ** () শব্দটোৱে পুৰুষত্ব, নাৰীত্ব বা অন্য লিংগীয় অভিব্যক্তিৰ প্ৰকাশ কৰে। ড্ৰেগ কুইন হৈছে কোনো স্ত্ৰী অভিব্যক্তি প্ৰকাশক ব্যক্তি (বিশেষভাৱে পুৰুষ) আৰু ড্ৰেগ কিং হৈছে কোনো পুৰুষ অভিব্যক্তি প্ৰকাশক ব্যক্তি (বিশেষভাৱে মহিলা)। এই শব্দটোক ক্ৰিয়া পদ হিচাপে ব্যৱহাৰ কৰা হয়। আনহাতে ড্ৰেগ প্ৰদৰ্শনী হৈছে ইয়াৰ বিশেষণ ৰূপ।
## ব্যুৎপত্তি

"ড্ৰেগ" শব্দটোৱে ১৮৭০ চনৰ ওচৰে পাজৰে লিখিত ৰূপ লাভ কৰে যদিও ইয়াৰ উৎপত্তি সম্পৰ্কে সঠিককৈ জনা নাযায়। এটি প্ৰকাশিত মত অনুসৰি ১৯ শতিকাৰ থিয়েটাৰ শ্লেঙেই হৈছে ইয়াৰ ব্যুৎপত্তিগত মূল যি মজিয়াত চুঁ‌চৰি যোৱা দীঘল স্কাৰ্টৰ পৰা উদ্ভৱ হৈছে।"
## তথ্যসংগ্ৰহ

শ্ৰেণী:পৰিবেশ্য কলা
শ্ৰেণী:এলজিবিটি
মমতাজ বেগম

**মমতাজ বেগম** (; জন্ম: ৫ মে' ১৯৭৪) হৈছে এগৰাকী বাংলাদেশী কণ্ঠশিল্পী আৰু ২০১৪ চনৰ পৰা বৰ্তমানলৈ মাণিকগঞ্জ-২ সমষ্টিৰ পৰা বাংলাদেশৰ জাতীয় সংসদলৈ নিৰ্বাচিত সাংসদ। তেখেতক 'দ্য মিউজিক কুইন' উপাধিৰে উল্লেখ কৰা হয়। তেওঁৰ চাৰি দশকৰ কেৰিয়াৰত প্ৰায় ৭০০টা এলবাম ৰেকৰ্ড কৰিছে। মমতাজে সমগ্ৰ বাংলাদেশ, যুক্তৰাজ্য আৰু আমেৰিকা যুক্তৰাষ্ট্ৰত সংগীতানুষ্ঠান প্ৰদৰ্শন কৰিছে। তেওঁ বাংলাদেশী প্ৰবাসী সম্প্ৰদায়ৰ বাবে, বিশেষকৈ লণ্ডনত বহুতো অনুষ্ঠান পৰিৱেশন কৰিছে, য'ত তেওঁ বৈশাখী মেলাৰ সময়ত অতি জনপ্ৰিয়।

'প্ৰিয়া তুমি সুখি হও' (২০০৪) ছবিখনৰ বাবে তেওঁ শ্ৰেষ্ঠ মহিলা নেপথ্য কণ্ঠশিল্পীৰ বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰিছিল।

## প্ৰাৰম্ভিক জীৱন
মমতাজ বেগমৰ জন্ম হয় ১৯৭৪ চনৰ ৫ মে' তাৰিখে মাণিকগঞ্জৰ চিংগেৰৰ জয়মনটপ গাঁৱত। তাই তাইৰ শৈশৱৰ বেছিভাগ সময় তেওঁৰ দেউতাক মোধু বয়াতিৰ পৰা সংগীত শিকিছিল যি এজন গায়কও আছিল। , তেওঁৰ আন শিক্ষক আৰু পৰামৰ্শদাতাসকলৰ ভিতৰত আছে মাতাল ৰাজ্জাক দেৱান, আৰু আব্দুৰ ৰশিদ সৰকাৰ।

সংগীতত বেগমৰ দীক্ষা সোনকালে সংঘটিত হৈছিল। তেওঁ যেতিয়া শিশু আছিল তেওঁ তেওঁৰ দেউতাকৰ সৈতে, প্ৰথমে দৰ্শকৰ সদস্য হিচাপে, পিছতে আৰু এজন সহ-প্ৰদৰ্শকৰ সৈতে তেওঁ গীত প্ৰদৰ্শন কৰিছে। তেওঁ প্ৰদৰ্শন কৰা সংগীত যেনে, মাৰফতি, বৈঠকি, আৰু মুৰ্শীদিক প্ৰায় ৰহস্যবাদী গান ধাৰাত শ্ৰেণীবদ্ধ কৰিব পাৰি।

## পেচা
প্ৰথমতে, যিবোৰ এলবামৰ মুক্তি পাইছিল সেইবোৰ সম্পূৰ্ণৰূপে নিজা বিত্তীয়। এইবোৰ জনপ্ৰিয় হোৱাৰ পিছত তেওঁক উৎপাদকসকলে অধিক ৰেকৰ্ডিং কৰিবলৈ নিয়োগ কৰিছিল, যদিও তাইৰ পৰিশোধ সাধাৰণতে এটা অতি কম সমতল মাচুল আছিল আৰু চুক্তিত নিৰ্ধাৰিত কৰা হৈছিল যে এইবোৰ ভালদৰে বিক্ৰী নকৰিলে ইয়াক ঘূৰাই দিব লাগিব। অৱশ্যে, তাইৰ সংগীতৰ কামবোৰ প্ৰায় লগে লগে বিক্ৰী কৰাৰ উদ্দেশ্য আৰু অতি কম সময়ৰ ভিতৰত, তাই নিজকে যথেষ্ট ব্যস্ত পাইছিল; প্ৰায়ে প্ৰতিদিনে দুটা গান ৰেকৰ্ডিং কৰে। বাংলাদেশী 'দৈনিক ষ্টাৰ'ৰ সৈতে এক সাক্ষাৎকাৰত তেওঁ কৈছিল: “মোক কিছু মিনিট আগতে গীত আৰু সংগীতৰ ট্ৰেকবোৰ তলত দিয়া হৈছিল আৰু ৰিহাৰ্সালৰ বাবে কোনো সময় নাছিল আৰু মই একেলগে ইয়াক একেবাৰে ৰেকৰ্ড কৰিব লগা হৈছিল।” তাওঁৰ কিছুমান সংগীত এলবাম হৈছে 'ৰিটাৰ্ণ টিকট', 'আসোল বৈঠকি', 'মুৰ্শিদেৰ তালিম' আৰু 'ৰঙেৰ বজাৰ'।

২০১৪ চনত মাণিকগঞ্জ-২ৰ পৰা বাংলাদেশৰ জাতীয় সংসদলৈ নিৰ্বাচিত হৈছিল।

## দাতব্য কাম
বেগমে তেওঁৰ স্থানীয় গাওঁ জয়মণ্টপত অৰবিছ ইণ্টাৰনেচনেলৰ সমৰ্থনত ৫০ বিছনাৰ মমতাজ আই হস্পিটেল স্থাপন কৰিছিল। দৰিদ্ৰতাৰ বাবে ছানিৰ অপাৰেচন বহন কৰিব নপৰাৰ বাবে দৃষ্টিশক্তি হেৰুৱা ইতেওঁৰ দেউতাক মোধু বয়াতীৰ স্মৃতিত চিকিৎসালয়খন স্থাপন কৰা হৈছিল।

## তথ্য সংগ্ৰহ

## বাহ্যিক সংযোগ
* কভাৰ ষ্টৰী - মমতাজ - দি মিউজিক কুইন দি ডেইলী ষ্টাৰ
* গায়ক মমতাজে ভিওএৰ সৈতে কথোপকথন (২৬-মে-২০০৬) VOA, Washington.

শ্ৰেণী:বাংলাদেশৰ ব্যক্তি
শ্ৰেণী:বাংলাদেশৰ কণ্ঠশিল্পী
শ্ৰেণী:ৰাজনীতিবিদ
কুমুদিনী লাখিয়া

**কুমুদিনী লাখিয়া** (, জন্ম: ১৭ মে' ১৯৩০) এগৰাকী ভাৰতীয় নৃত্যশিল্পী আৰু নৃত্য নিৰ্দেশক। ভাৰতীয় কথক নৃত্য আৰু চলচ্চিত্ৰসমূহত কোৰিঅগ্ৰাফীৰ বাবে তেওঁ বিশেষভাৱে জনাজাত। ১৯৬৭ চনত তেওঁ গুজৰাটৰ আহমেদাবাদত ভাৰতীয় নৃত্য আৰু সংগীত প্ৰতিষ্ঠান কাদম্ব নৃত্য আৰু সংগীত বিদ্যালয় প্ৰতিষ্ঠা কৰিছিল।
সমসাময়িক কথক নৃত্যৰ এগৰাকী পথিকৃৎ কুমুদিনীক ১৯৬০ৰ দশকৰ পৰা আৰম্ভ হোৱা কথকৰ একক ৰূপৰ পৰা আঁতৰি যোৱাৰ কৃতিত্ব দিয়া হয়। একে সময়তে তেওঁ ইয়াক এটা দলীয় নৃত্যলৈ ৰূপান্তৰিত কৰিছিল। পৰম্পৰাগত কাহিনী বোৰ আঁতৰাই লৈ যোৱা আৰু সমসাময়িক কাহিনীক কথকত যোগ কৰাৰ দৰে উদ্ভাৱনৰ কৃতিত্বও তেওঁক প্ৰদান কৰা হয়।

## কৰ্মজীৱন
তেওঁ পশ্চিমীয়া দেশসমূহ ভ্ৰমণ কৰা ৰাম গোপালৰ সৈতে ভ্ৰমণ কৰি তেওঁৰ নৃত্য কেৰিয়াৰ আৰম্ভ কৰিছিল আৰু প্ৰথমবাৰৰ বাবে বিদেশী লোকৰ চকুত ভাৰতীয় নৃত্যৰ ওপৰত আলোকপাত কৰিছিল। তাৰ পিছত তেওঁ নিজৰ যোগ্যতাৰ ওপৰত জনপ্ৰিয় নৃত্যশিল্পী আৰু নৃত্য নিৰ্দেশক হৈছিল। তেওঁ প্ৰথমে জয়পুৰ ঘৰাণাৰ বিভিন্ন গুৰু আৰু পিছত শম্ভূ মহাৰাজৰ পৰা নৃত্যৰ প্ৰশিক্ষণ গ্ৰহণ কৰিছিল।

তেওঁ বিশেষকৈ তেওঁৰ দলীয় নৃত্য পৰিকল্পনাৰ বাবে জনাজাত। তেওঁৰ আটাইতকৈ বিখ্যাত নৃত্য পৰিকল্পনাৰ ভিতৰত 'ধাবকাৰ' (পালচ), 'যুগল' (দুয়েট), আৰু 'আতাহ কিম' (ক'ত এতিয়া?) উল্লেখযোগ্য। তেওঁ ১৯৮০ চনত দিল্লীৰ বাৰ্ষিক কথক মহোৎসৱত প্ৰদৰ্শন কৰিছিল। তেওঁ হিন্দী ছবি 'উমৰাও জান' (১৯৮১) 'গোপী কৃষ্ণ'ৰ নৃত্য নিৰ্দেশনা কৰিছিল।

তেওঁ বহুতো শিষ্যৰ গুৰু। তেওঁৰ বিখ্যাত শিষ্যসকলৰ ভিতৰত আছে কথক নৃত্যশিল্পী আদিতি মঙ্গলদাস, বৈশালী ত্ৰিবেদী, সন্ধ্যা দেশাই, দক্ষ শেঠ, মলিক শ্বাহ, ইশ্বিৰা পাৰিখ, প্ৰশান্ত শ্বাহ, উৰ্জা ঠাকুৰ আৰু পাৰুল শ্বাহ ইত্যাদি।

## ব্যক্তিগত জীৱন
তেওঁ ৰাম গোপাল কোম্পানীৰ বেহেলা বাদক ৰজনীকান্ত লাখিয়াৰ সৈতে বিবাহপাশত আৱদ্ধ হৈছিল। তেওঁ লিংকনছ ইনত আইন অধ্যয়ন কৰিছিল আৰু ১৯৬০ চনত আহমেদাবাদলৈ গৈছিল। তেওঁৰ এজন পুত্ৰ সন্তান শ্ৰীৰাজ আৰু এগৰাকী কন্যা মৈত্ৰেয়ী আছে।

তেওঁ স্বাৰ্থমোৰে মহাবিদ্যালয়ৰ ২০১২-১৩ শিক্ষা বৰ্ষৰ 'কৰ্ণেল ভ্ৰাম্যমাণ অধ্যাপক' আছিল।

## কোৰিঅ’গ্ৰাফীসমূহ
* "থুমৰিৰ তাৰতম্য" (১৯৬৯)
* "বেণু নাদ" (১৯৭০)
* "ভজন" (১৯৮৫)
* "হৰি" (১৯৭০)
* "কোলাহাল" (১৯৭১)
* "দুবিধা" (১৯৭১)
* "ধাবকাৰ" (১৯৭৩)
* "যুগল" (১৯৭৬)
* "উমৰাও জন" (১৯৮১)
* "আতাহ কিম" (১৯৮২)
* "ওখ হৰণ" (১৯৯০)
* "হন-নাৰী" (১৯৯৩)
* "গোল্ডেন চেইন" (নীনা গুপ্ত, লণ্ডনৰ বাবে)
* "চাম সম্বেদন" (১৯৯৩)
* "চামনৱয়" (২০০৩)
* "ভৱ ক্ৰিডা" (১৯৯৯)
* "ফেডাৰড ক্লথ&nbsp; – হেগোৰোমো" (২০০৬)
* "মুশতী" (২০০৫)

## বঁটা আৰু সন্মান
ভাৰতীয় কথক নৃত্যৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে বহুতো বঁটা আৰু সন্মান লাভ কৰিছে। ১৯৮২ চনত তেওঁ সংগীত নাটক একাডেমী বঁটা লাভ কৰিছিল। ১৯৮৭ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে। তেওঁ ২০০২-০৩ বৰ্ষৰ বাবে মধ্য প্ৰদেশ চৰকাৰে প্ৰদান কৰা কালিদাস সন্মান লাভ কৰিছিল। ২০১০ চনত ভাৰত চৰকাৰে তেওঁক দেশৰ তৃতীয় সৰ্বোচ্চ অসামৰিক সন্মান পদ্মভূষণ আগবঢ়ায়। ২০১১ চনত তেওঁ সংগীত নাটক একাডেমীৰ ঠাকুৰ একাডেমীৰ ঠাকুৰ ৰত্ন বঁটা লাভ কৰিছিল।

## অধিক পঢ়ক
**Movement in Stills: The Dance And Life of Kumudini Lakhia* () by Reena Shah
*কুমুদিনি লাখিয়াৰ দ্বাৰা ভাৰতীয় প্ৰসংগত কোৰিঅগ্ৰাফী, (মুখ্য ভাষণ ফেব্ৰুৱাৰী ২০০২)

## তথ্য উৎস

## বাহ্যিক সংযোগ
*কদম্বৰ ৱেবচাইট
*কুমুদিনি লাখিয়া সাক্ষাৎকাৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শিৱানী বৰ্মা

**শিৱানী বৰ্মা** (, ৩১ মে' ১৯৭২) এগৰাকী ভাৰতীয় ৰাজযোগ ধ্যান গুৰু আৰু আধ্যাত্মিক বক্তা। তেওঁ প্ৰাচীন ভাৰতীয় ৰাজযোগৰ অনুশীলনৰ সৈতে জড়িত। তেওঁ ভাৰতৰ ব্ৰহ্ম কুমাৰী আধ্যাত্মিক আন্দোলনৰ এগৰাকী গুৰু আৰু নেত্ৰী। জনপ্ৰিয়ভাবে তেওঁ **চিষ্টাৰ শিৱানী**, **ব্ৰহ্ম কুমাৰী শিৱানী**, **বি কে শিৱানী** বুলি জনাজাত।

## প্ৰাৰম্ভিক জীৱন আৰু শিক্ষা
১৯৭২ চনৰ ৩১ মে' তাৰিখে মহাৰাষ্ট্ৰৰ পুনেত শিৱানী বৰ্মাৰ জন্ম হৈছিল হৈছিল। স্কুলীয়া শিক্ষা সাং কৰি তেওঁ সাৱিত্ৰীবাঈ ফুলে পুনে বিশ্ববিদ্যালয়ত ইলেক্ট্ৰনিক্স অভিযান্ত্ৰিক বিদ্যাত সোণৰ পদকৰ সৈতে স্নাতক আৰু স্নাতকোত্তৰ সম্পূৰ্ণ কৰিছিল। তাৰ পিছত তেওঁ মহাৰাষ্ট্ৰ ইনষ্টিটিউট অফ টেকন'লজীৰ পৰা কম্পিউটাৰ ইঞ্জিনিয়াৰিংত স্নাতকোত্তৰ ডিগ্ৰী সম্পূৰ্ণ কৰিছিল।
তেওঁ পুনে বিশ্ববিদ্যালয়ত ছফ্টৱেৰ ইঞ্জিনিয়াৰিং অধ্যয়ন কৰি থকা সময়ত তেওঁৰ মাক ব্ৰহ্ম কুমাৰীসকলৰ স্থানীয় ৰাজযোগ কেন্দ্ৰৰ সংস্পৰ্শত আছিল। শিক্ষা সম্পূৰ্ণ হোৱাৰ পিছত তেওঁ বিশাল বৰ্মাৰ সৈতে বিবাহ পাশত আৱদ্ধ হয়। তেওঁলোকে গুৰুগ্ৰামত ছফ্টৱেৰ ব্যৱসায় আৰম্ভ কৰিছিল আৰু ২০০৪ চনলৈকে এয়া চলাই নিছিল।

মহাবিদ্যালয় শেষ হোৱাৰ আগতে শিৱানীয়ে তেওঁলোকৰ স্থানীয় ব্ৰহ্ম কুমাৰী কেন্দ্ৰৰ লগত জড়িত আছিল।

## কৰ্মজীৱন
তেওঁ মহাৰাষ্ট্ৰৰ পুনেত ৩ বছৰ ধৰি ভাৰতীয় বিদ্যাপীঠ মহাবিদ্যালয়ত প্ৰবক্তা হিচাপে কাম কৰিছিল। প্ৰথমতে তেওঁ দিল্লীত ব্ৰহ্ম কুমাৰী দূৰদৰ্শন উপস্থাপনৰ নেপথ্যত বিভিন্ন কামৰ লগত জড়িত আছিল। ইয়াত জ্যেষ্ঠ গুৰুসকলে তেওঁলোকৰ শিকনীসমূহ ৰেকৰ্ড কৰিছিল। ২০০৭ চনত আন গগুৰুসকলৰ অনুপস্থিতিৰ বাবে তেওঁক নিজেই দৰ্শকৰ প্ৰশ্নৰ উত্তৰ দিবলৈ কোৱা হৈছিল। ২০০৭ চনত 'এৱেকেনিং ৱিথ ব্ৰহ্ম কুমাৰীছ' অনুষ্ঠান আস্থা চেনেলৰ বাবে প্ৰস্তুত কৰা হৈছিল। এই শৃংখলাত বিকে শিৱানীক কানু প্ৰিয়াই সাক্ষাৎকাৰ লৈছিল।

সুৰেশ অবেৰয়ৰ সৈতে তেওঁৰ টিভি বাৰ্তালাপৰ শৃংখলা ২০১৫ চনত 'হেপিনেছ আনলিমিটেড: এৱেকেনিং ৱিথ ব্ৰহ্ম কুমাৰীছ' নামেৰে প্ৰকাশিত হৈছে।

বিকে শিৱানীয়ে ভাৰত আৰু বিদেশৰ বিভিন্ন অঞ্চলত ভ্ৰমণ ভ্ৰমণ কৰি আধ্যাত্মিক জ্ঞানৰ বক্তৃতা দিছে। তেওঁ অংগদান সম্পৰ্কে প্ৰচাৰৰ পৰা আৰম্ভ কৰি পিতৃ-মাতৃৰ কাৰ্যসূচীলৈকে আৰু ব্ৰহ্ম কুমাৰীৰ অনুষ্ঠানত উপস্থিত থাকে। ২০১৭ চনত তেওঁক বিশ্ব মানসিক ৰোগ সংস্থাৰ শুভেচ্ছা দূত হিচাপে নামকৰণ কৰা হৈছিল।

তেওঁৰ বিকে শিৱানী নামৰ এটা ইউটিউব চেনেল আছে। তেওঁ প্ৰতিদিনে ছচিয়েল মিডিয়া পৃষ্ঠাত প্ৰেৰণাদায়ক আৰু উৎসাহজনক বাৰ্তা পোষ্ট কৰে।

## বঁটা আৰু সন্মান
তেওঁ ২০১৪ চনত এচচচাম লেডিজ লীগৰ দ্বাৰা ৱমেন অৱ দি ডিকেড এচিভাৰছ বঁটা লাভ কৰিছিল। ২০১৯ চনত ভাৰত চৰকাৰে তেওঁক নাৰী শক্তি পুৰস্কাৰ প্ৰদান কৰে।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:আধ্যাত্মিক গুৰু
পুতনা

​
হিন্দু ধৰ্ম অনুসৰি **পুতনা** হৈছে শিশু কৃষ্ণই বধ কৰা এক ৰাক্ষসী। পুতনাই এগৰাকী সুন্দৰী নাৰীৰ বেশ ধৰি বিষযুক্ত স্তনপান কৰোৱাই কৃষ্ণক হত্যা কৰাৰ চেষ্টা কৰে যদিও স্তনপানৰ জৰিয়তে কৃষ্ণই পুতনাৰ প্ৰাণ শুহি লয়। স্তনদান দিয়াৰ বাবে পুতনাক কৃষ্ণৰ তোলনীয়া মাতৃ হিচাপেও জনা যায়। শঠ মনোবৃত্তিৰে কৰা স্বত্বেও স্তনদানৰ যোগেদি পুতনাই এগৰাকী মাতৃৰ সৰ্বোচ্চ উৎসৰ্গাৰ কাৰ্য সম্পাদন কৰিছিল। এই কাহিনীটো হিন্দু ধৰ্মৰ বিভিন্ন গ্ৰন্থ আদিত অনেকবাৰ বৰ্ণনা কৰা হৈছে। ইয়াৰে প্ৰায়ভাগতে পুতনাক এক ৰাক্ষসী হিচাপে চিত্ৰিত কৰা হৈছে যি প্ৰথমে অসৎ উদ্দ্যেশ্যৰে আগবাঢ়িলেও শেষলৈ কৃষ্ণৰ হাতত আত্মসমৰ্পণ কৰিছে।
​
পুতনাক সততে শিশুসকলৰ প্ৰতি এক বিপদ অথবা কামনাৰ ৰূপত যথাক্ৰমে একপ্ৰকাৰ শিশুৰোগ বা পক্ষী হিচাপে ব্যাখ্যা কৰা হয়। কোনো সময়ত তেওঁক এগৰাকী অনুপযুক্ত বা কু-মাতৃ হিচাপেও চিহ্নিত কৰা হয়। তেওঁক হিন্দু আখ্যানসমূহৰ কুদৃষ্টিকাৰী মাতৃকাসকলৰ লগতে যোগিনী আৰু গ্ৰহিণীসকলৰ সৈতে অন্তৰ্ভুক্ত কৰা হয়। পৌৰাণিক ভাৰতীয় চিকিৎসা বিষয়ক লিপিসমূহত শিশুসকলক ৰোগৰ পৰা সুৰক্ষিত কৰি ৰাখিবলৈ পুতনাৰ উপাসনা কৰিবলৈ পৰামৰ্শ দিয়া হয়। এনে পোৰাণিক ভাৰতীয় লিপিসমূহত একাধিক পুতনাৰ উল্লেখ পোৱা যায়।
​
## নামৰ উৎপত্তি
'পুতনা' শব্দটো 'পুত্' অৰ্থাৎ নৈতিকতা আৰু 'না' অৰ্থাৎ নঞৰ্থক বা 'নোহোৱা' শব্দ দুটা যোগ হৈ গঠিত হৈছে। এই শব্দৰ আন এক ব্যাখ্যাও পোৱা যায় যাৰ মতে 'পুত' অৰ্থাৎ পবিত্ৰকৰণৰ পৰা পুতনাৰ উৎপত্তি হৈছে যাৰ অৰ্থ হৈছে 'যি পবিত্ৰ কৰে'। কোনো কোনো পণ্ডিতৰ মতে হিন্দু আখ্যানসমূহৰ পিতৃ-মাতৃ আৰু সন্তানৰ সৈতে সম্পৰ্কিত 'পুত' নামৰ নৰকৰ পৰা পুতনা শব্দটো আহিছে। এই ব্যাখ্যাটোৰ মতে পুতনা মাতৃকাসকল বা মাতৃত্বৰ সৈতে ওতপ্ৰোতভাৱে জড়িত। কিছুসংখ্যক পণ্ডিতে মত পোষণ কৰে যে পুতনাৰ অৰ্থ দুৰ্গন্ধযুক্ত আৰু ই ফোঁহাৰ পৰা হোৱা ঘাঁ‌ৰ (সৰুআইৰ ফোঁহা) সৈতে জড়িত। বৰআইৰ সৈতে জড়িত শীতলা দেৱীৰ এক ৰূপ বা তেওঁৰ অস্ত্ৰ হিচাপেও পুতনা পৰিচিত।
​
## আখ্যান

​
ভাগৱত পুৰাণ, হৰিবংশ, ব্ৰহ্মবৈৱৰ্ত পুৰাণ, বিষ্ণু পুৰাণ, গৰ্গ সংহিতা, প্ৰেম সাগৰ আদি হিন্দু ধৰ্মগ্ৰন্থত পুতনা আৰু কৃষ্ণৰ আখ্যান বণিত হৈছে।

কৃষ্ণৰ মোমায়েক কংসই পুতনাক কৃষ্ণক বধ কৰিবৰ বাবে প্ৰেৰণ কৰিছিল। পুতনাই এক সুন্দৰী নাৰীৰ বেশ ধৰি গোকুললৈ যায়। তেওঁৰ ৰূপ দেখি গোপ-গোপীসকলে পুতনাক সাক্ষাৎ দেৱী লক্ষ্মী বুলি ভুল কৰে আৰু যশোদাই তেওঁক শিশু কৃষ্ণক স্তনপান কৰাবলৈ দিয়ে। পুতনাই স্তনত মণ্ডন নামৰ এবিধ বিষ সানি কৃষ্ণক বধিবলৈ পাঙ পাতে যদিও কৃষ্ণই দুগ্ধৰ লগতে পুতনাৰ প্ৰাণ শুহিবলৈ ধৰে। বেদনাত পুতনাই নিজৰূপ ধৰি এৰি দিবৰ বাবে কৃষ্ণক কাকূতি কৰে। কিন্তু কৃষ্ণই এৰি নিদিয়াত বাহিৰলৈ লৰ ধৰে যদিও অৱশেষত প্ৰাণবায়ু এৰে। ব্ৰজবাসীসকলে পুতনাৰ শৰীৰটো কাটি দাহ কৰে। পুতনাৰ চিতাজুইৰ পৰা সুগন্ধি নিৰ্গত হয় আৰু কৃষ্ণক স্তনপান কৰোৱাৰ বাবেই সকলো পাপৰ পৰা মুক্ত হৈ পুতনাই যশোদাই পিছলৈ প্ৰাপ্ত কৰা একে স্বৰ্গতে স্থানলাভ লাভ কৰে। স্তনদান দিয়াৰ বাবেই পুতনাক কৃষ্ণৰ তোলনীয়া মাতৃ বুলিও কোৱা হয়।
​
কোনো কোনো আখ্যানৰ মতে পুতনাই তেওঁৰ দুগ্ধত বিষ মিহলোৱা নাছিল। ইয়াৰ পৰিৱৰ্তে পুতনাই দুগ্ধই আছিল বিষাক্ত। আনহাতে কোনো ঠাইত নিশা সকলো শুই থকা অৱস্থাত পুতনাই কৃষ্ণক হৰণ কৰি নিয়া বুলিও উল্লেখ পোৱা যায়।

## টোকা

## তথ্যসূত্ৰ
* 
* 
* 
* 
* 
* 
* 
* 
* 

শ্ৰেণী:হিন্দু কিংবদন্তি
শ্ৰেণী:ৰাক্ষসী
আত্মসহায়ক গোট

**আত্মসহায়ক গোট** ( বা চমুকৈ ) হৈছে এক গ্ৰম্যাঞ্চলৰ স্থানীয় মহিলাসকলৰ বা কোনো কোনো ক্ষেত্ৰত পুৰুষসকলৰ দ্বাৰা স্বেচ্ছামূলকভাৱে গঠিত এক সমমাত্ৰিক গোট। সাধাৰণতে এনে গোটবোৰ চৰকাৰৰ ১৮ৰ পৰা ৪০ বছৰৰ বয়সৰ ১০ৰ পৰা ২০ গৰাকী স্থানীয় মহিলা বা পুৰুষৰ দ্বাৰা গঠিত। আত্মসহায়ক গোট বিশ্বৰ বিভিন্ন প্ৰান্তত আছে যদিও ইয়াক দক্ষিণ এছিয়া আৰু দক্ষিণ-পূব এছিয়াত, বিশেষকৈ ভাৰততে বেছিকৈ দেখা যায়। গোটৰ সদস্যসকল একে ধৰণৰ আৰ্থিক অৱস্থা সম্পন্ন সমাজৰ আৰ্থিকভাৱে পিচপৰা শ্ৰেণীৰ লোক, যিসকলে গোটটোৰ দ্বাৰা ইজনে সিজনক অৰ্থনৈতিক তথা সামাজিকভাৱে সমৰ্থন কৰে। প্ৰত্যেক সদস্যই তেওঁলোকৰ উপাৰ্জনৰ ৰাহি ধন সাপ্তাহিক বা পষেকীয়া বা মাহেকীয়া কিস্তিত জমা কৰি এটি সমূহীয়া পুঁজি গঠন কৰে। প্ৰয়োজন সাপেক্ষে গোটৰ কোনো সদস্য বা গাঁৱৰ আন কোনো লোকলৈ সমূহীয়া পুঁজিৰ পৰা গোটে নিৰ্দিষ্ট কৰা সুতৰ হাৰত ধন ঋণ হিচাপে আগবঢ়ায়। ভাৰতত বহুতো আত্মসহায়ক গোটে বেংকৰ সহযোগত ক্ষুদ্ৰ ঋণ () প্ৰদান কৰি আহিছে।

## গাঁথনি
এক আত্মসহায়ক গোট হৈছে ১০-২৫ জন সদস্যৰে সৈতে এটা সম্প্ৰদায় আধাৰিত গোট। তেওঁলোক হৈছে সাধাৰণতে স্বেচ্ছাই একত্ৰিত হোৱা আৰু একে ধৰণৰ সামাজিক আৰু অৰ্থনৈতিক অৱস্থাৰ পৰা অহা মহিলা, যিসকলে নিয়মীয়াকৈ গোটটোৰ জৰিয়তে সামান্য পৰিমাণৰ ধন সঞ্চয় কৰে। তেওঁলোকে একেলগে মিলি বিত্তীয়ভাৱে সুস্থিৰ হ'বৰ বাবে আৰু জৰুৰীকালীন বা বিত্তীয় অভাৱৰ সময়ত, জীৱনৰ গুৰুত্বপূৰ্ণ ঘটনাৰ সময়ত বা সম্পত্তি ক্ৰয় কৰাৰ সময়ত তেওঁলোকৰ সামূহিক সঞ্চয়ৰ পৰা ঋণ ল'বৰ বাবে নিয়মীয়াকৈ সঞ্চয় কৰে। গোটৰ সদস্যসকলে ঋণৰ সঠিক অন্তিম ব্যৱহাৰ আৰু সময়োচিত পৰিশোধ নিশ্চিত কৰিবলৈ সামূহিক জ্ঞান আৰু দলগত চাপৰ ব্যৱহাৰ কৰে। ভাৰতত কেন্দ্ৰীয় বেংকিং প্ৰতিষ্ঠান ভাৰতীয় ৰিজাৰ্ভ বেংকৰ নিয়মাৱলী অনুসৰি ভাৰতৰ বেংকসমূহে আত্মসহায়ক গোটবোৰক বিত্তীয় সেৱা প্ৰদান কৰে, যাৰ ভিতৰত আছে অতি কম সূতৰ হাৰত সন্দৰ্ভ মুক্ত ঋণ প্ৰদান আদি। ইয়াৰ দ্বাৰা আৰ্থিকভাৱে পিছপৰা শ্ৰেণীৰ মহিলাসকল আনুষ্ঠানিক বিত্তীয় সেৱাৰ পৰা বাদ পৰাৰ প্ৰত্যাহ্বানসমূহ কমাবলৈ চেষ্টা কৰা হৈছে। এই ব্যৱস্থাটো মাইক্ৰ'ফাইনান্স প্ৰতিষ্ঠানসমূহে ব্যাপকভাৱে ব্যৱহাৰ কৰা সংহতি ঋণৰ () সৈতে ঘনিষ্ঠভাৱে সম্পৰ্কিত।

আত্মসহায়ক গোটে সঞ্চয় আৰু ঋণৰ গোট হিচাপে কাম কৰাৰ উপৰিও, মহিলাসকলক মাজত একাত্মবোধ গঢ়ি তোলাৰ বাবে এক মঞ্চ প্ৰদান কৰে। গোটবোৰে মহিলাসকলক একত্ৰিত হ'বলৈ আৰু স্বাস্থ্য, পুষ্টি, প্ৰশাসন তথা লিংগ ন্যায়কে ধৰি তেওঁলোকৰ নিজৰ জীৱনৰ সৈতে সম্পৰ্কিত অনেক বিষয়বোৰত কাম কৰিবলৈ সুবিধা প্ৰদান কৰে।

## লক্ষ্য
বেচৰকাৰী সংগঠন (এনজিঅ')-ৰ দ্বাৰা আৰম্ভ কৰা আত্মসহায়ক গোটসমূহৰ সাধাৰণতে মূল লক্ষ্য হৈছে দৰিদ্ৰতা নিৰ্মূল কৰা। আত্মসহায়ক গোটক নাৰী সবলীকৰণ কৰা, আৰ্থিকভাৱে পিছপৰা লোকসকলৰ মাজত নেতৃত্বৰ ক্ষমতা বিকাশ কৰা, বিদ্যালয়ৰ নামভৰ্তি বৃদ্ধি কৰা, পুষ্টি উন্নত কৰা, জন্ম নিয়ন্ত্ৰকৰ ব্যৱহাৰ বৃদ্ধি কৰা আদি বিভিন্ন লক্ষ্যত উপনীত হোৱাৰ সঁজুলি হিচাপেও দেখা যায়। এই আন লক্ষ্যবোৰৰ প্ৰাপ্তি কৰাৰ বাবে বিত্তীয় মধ্যস্থতাক সাধাৰণতে প্ৰাথমিক উদ্দেশ্যৰ পৰিৱৰ্তে প্ৰথম পদক্ষেপ ৰূপেহে দেখা যায়।

## তথ্য সংগ্ৰহ

শ্ৰেণী:বেংকিং
শ্ৰেণী:অনুষ্ঠান প্ৰতিষ্ঠান
তুলা আৰু তেজা (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। **তুলা আৰু তেজা** শব্দটোৱে নিম্নলিখিত প্ৰবন্ধবোৰ সূচাব পাৰে:

* তুলা আৰু তেজা - লক্ষ্মীনাথ বেজবৰুৱাৰ দ্বাৰা ৰচিত বুঢ়ী আইৰ সাধু গ্ৰন্থৰ অন্তৰ্গত একে নামৰ সাধুটোৰ দুটা মুখ্যা নাৰী চৰিত্ৰ
* তুলা আৰু তেজা (চলচ্চিত্ৰ) - এখন অসমীয়া চলচ্চিত্ৰৰ নাম

শ্ৰেণী:দ্ব্যৰ্থতা দূৰীকৰণ পৃষ্ঠা
শশী ৱাধৱা

**শশী ৱাধৱা** (, জন্ম: ৩০ জুলাই ১৯৪৮) এগৰাকী ভাৰতীয় চিকিৎসা বিজ্ঞানী। ২০১২ চনত তেওঁ নতুন দিল্লীত অৱস্থিত সৰ্বভাৰতীয় চিকিৎসা বিজ্ঞান প্ৰতিষ্ঠানৰ দেহতত্ত্ব বিভাগৰ ডিন পদত অধিষ্ঠিত হৈছিল। তেওঁৰ মুখ্য গৱেষণাৰ বিষয়সমূহ হৈছে বিকাশমূলক স্নায়ুজীৱবিজ্ঞান, পৰিমাণগত ৰূপবিজ্ঞান আৰু ইলেক্ট্ৰন মাইক্ৰ'স্কপি। তেওঁৰ গৱেষণাগাৰে মুখ্যতঃ বিকাশশীল মানৱ মস্তিষ্কৰ ওপৰত গুৰুত্ব আৰোপ কৰিছিল। ১৯৯০ চনত তেওঁ শান্তি স্বৰূপ ভাটনাগৰ বঁটা লাভ কৰিছিল।

## শিক্ষা
শশী ৱাধৱায়ে ১৯৭০ চনত মধ্য প্ৰদেশৰ জবলপুৰ মেডিকেল কলেজৰ পৰা চিকিৎসা বিজ্ঞানৰ স্নাতক ডিগ্ৰী লাভ কৰিছিল। তাৰ পিছত তেওঁ স্নাতকোত্তৰ অধ্যয়নৰ বাবে নতুন দিল্লীৰ সৰ্বভাৰতীয় চিকিৎসা বিজ্ঞান প্ৰতিষ্ঠানৰ দেহতত্ত্ব বিভাগত যোগদান কৰিছিল। ইয়াৰ পৰা তেওঁ এমডি আৰু পিএইছডি ডিগ্ৰী লাভ কৰে।

## কৰ্মজীৱন
শশী ৱাধৱায়ে অধ্যাপক হিচাপে অৱসৰ গ্ৰহণ কৰা লৈকে এইমছ দিল্লীৰ লগত জড়িত আছিল। তেওঁ ১৯৭২ চনত এইমছ দিল্লীৰ দেহতত্ত্ব বিভাগত যোগদান কৰি অৱশেষত ২০১২ চনত এই বিভাগৰ ডিন পদবী লাভ কৰিছিল। তেওঁ ১৯৭২ চনৰ পৰা এইমছত এমএচচি, এমএছ আৰু পিএইচডিৰ স্নাতক আৰু স্নাতকোত্তৰ শিক্ষা আৰু প্ৰশিক্ষণৰ লগত জড়িত আছিল। তেওঁৰ গৱেষণা পত্ৰ ৬৭টা আন্তৰ্জাতিক আৰু ৩৭টা ৰাষ্ট্ৰীয় পত্ৰিকাত প্ৰকাশিত হৈছে। তদুপৰি ২৭টা গ্ৰন্থঅধ্যায় আৰু ১৩খন গ্ৰন্থৰ সম্পাদনা বা সহ-সম্পাদনা কৰিছে।

## গৱেষণা
তেওঁৰ মুখ্য গৱেষণাৰ আগ্ৰহ হৈছে বিকাশমূলক স্নায়ুজীৱবিজ্ঞান, পৰিমাণগত ৰূপতত্ত্ব আৰু ইলেক্ট্ৰন মাইক্ৰস্কপি। তেওঁৰ গৱেষণাগাৰে মুখ্যতঃ বিকাশশীল মানৱ মস্তিষ্কৰ ওপৰত মনোনিবেশ কৰিছে। গুৰুত্বপূৰ্ণ সময়ৰ ওপৰত আলোকপাত কৰিবলৈ মানৱ মেৰুদণ্ড, দৃশ্যমান পথ, চেৰিবেলাৰ নিউক্লিয়াই আৰু মানৱ মূত্ৰাশয়ৰ স্বায়ত্তশাসনিক অভ্যন্তৰীণকৰণ অধ্যয়ন কৰা হৈছে য'ত এই অঞ্চলবোৰ ভ্ৰূণৰ আণৱিক পৰিৱেশত পৰিৱৰ্তনৰ সম্ভাৱনা ৰখাৰ সম্ভাৱনা থাকে যাৰ ফলত সম্পৰ্কিত বিকাশমূলক অস্বাভাৱিকতা হ'ব পাৰে। তেওঁৰ অধ্যয়নবোৰে ৰোগগত সামগ্ৰী আৰু জন্তুৰ পৰীক্ষাৰ সৈতে তুলনা কৰাৰ বাবে ভূমিগত তথ্য প্ৰদান কৰাৰ লগতে আণৱিক স্তৰত এই অঞ্চলবোৰৰ বিকাশত জড়িত প্ৰক্ৰিয়াবোৰৰ ভালদৰে বুজাত সহায় কৰিছে।

## বঁটা আৰু সন্মান
ৰাষ্ট্ৰীয় চিকিৎসা বিজ্ঞান একাডেমীৰ নিৰ্বাচিত সভ্য শশী ৱাধৱাক বহুতো পুৰস্কাৰ আৰু সন্মানেৰে তেওঁৰ কামৰ বাবে স্বীকৃতি দিয়া হৈছে। তেওঁ ১৯৯০ চনত বৈজ্ঞানিক তথা ঔদ্যোগিক গৱেষণা পৰিষদৰ শান্তি স্বৰূপ ভাটনাগৰ বঁটা আৰু ২০১৩ চনত বিকে বাছাৱত জীৱনজোৰা সাফল্য বঁটা লাভ কৰিছিল। তেওঁ আন্তৰ্জাতিক মস্তিষ্ক গৱেষণা সংগঠন, ইণ্ডিয়ান গ্ৰুপ অফ ইণ্টাৰনেচনেল ছ'চাইটি ফৰ ষ্টেৰিঅ'লজি, ভাৰতীয় স্নায়ুবিজ্ঞান একাডেমী, ভাৰতীয় ইলেক্ট্ৰন অণুবীক্ষণ সমাজ, দিল্লী এছ'চিয়েছন ফৰ মৰ্ফ'লজিকেল চাইন্সৰ আজীৱন সদস্য। তেওঁ ১৯৯৯ চনৰ পৰা ভাৰতীয় কৰ্কট সমাজৰ সদস্য।

## তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় মহিলা বিজ্ঞানী
শ্ৰেণী:চিকিৎসাবিদ
শ্ৰেণী:শান্তি স্বৰূপ ভাটনাগৰ বঁটা বিজয়ী
শ্ৰেণী:বিংশ শতিকাৰ ভাৰতীয় মহিলা বিজ্ঞানী